Q=2	C=2	SS=0	LS=1	PS=0	DC=0	LC=0	SD=0	BS=0	G0=75	G1=58	G2=32	DLID=az_RU	BODY=Ушаглары неҹә тәрбијә етмәли?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Конго Литва Македонија Малта Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал болгар венда га газах гуарани гуахиро гырғыз дхолуо еве ермәни естон ефик занде зулу ибан ибо иврит илок инҝилис испан италјан каннада каонде каталан кечуа (Боливија) кикујју килуба кимбунду кинјаруанда кирунди кисонге кореја коса крио лингала лози луганда малагаси малај малајалам маратһ масатек (Хуаутла) мајја маҹар море нзема нјанека осетин пангасинан папјаменто (Аруба) папјаменто (Күрасао) полјак португал румын рус санго себуан сепеди серб серб (латын) сесуто (Лесото) сетсвана сингал словак словен сранан-тонго суаһили суаһили (Конго) тагалог таи тамил татар тви телугу тетела тигре тсонга тумбука түрк умбунду урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб\n«Чох ниҝаран идим: гулағым өтүб-кечән машынларын сәсиндә галмышды. Артыг үчүнҹү дәфә иди ки, оғлумуз Ҹордан евә вахтындан ҝеҹ ҝәлирди. “Ҝөрәсән, о, һардадыр? Бирдән башына бир иш ҝәләр? Мәҝәр о баша дүшмүр ки, биз нараһат олуруг?” — дејә фикирләширдим. О, евә ҝәлиб чыханда аз галырды әсәбимдән партлајым» (ҸОРҸ).\n«Бирдән гызымдан елә гышгырыг гопду ки, үрәјим дүшдү. Дөнүб она баханда ҝөрдүм ки, әли илә башыны тутуб һөнкүр-һөнкүр ағлајыр. 4 јашлы гардашы ону вурмушду» (НИКОЛ).\n«“Үзүјү оғурламамышам, тапмышам”, — 6 јашлы гызымыз Натали дејирди. Онун ири мави ҝөзләриндән мәсумлуг јағырды. Наталинин тәрслик етдијини ҝөрәндә бизи ағламаг тутду, чүнки јалан данышдығыны билирдик» (СТЕФАН).\nӘҜӘР сизин дә өвладыныз варса, јәгин, бу һиссләр сизә јахшы танышдыр. Бәнзәр вәзијјәтләрлә гаршылашанда, јәгин, сиздә суал јараныр: «Инди мән нә едим? Ону ҹәзаландырым? Ҹәзаландырмалыјамса, неҹә? Үмумијјәтлә, ушағы ҹәзаландырмаг сәһвдир?»\nМүгәддәс Китабда истифадә олунан тәрбијә сөзү садәҹә олараг ҹәза сөзүнүн синоними дејил. Тәрбијә сөзүнүн әсас мәналары өјүд-нәсиһәт, тәлим-тәрбијә вә дүзәлиш вермәкдир. Әсил тәрбијә өзүнә тәһгир етмәји, гәддар рәфтары дахил етмир (Сүлејманын мәсәлләри 4:1, 2).\nТәрбијә вермәји бағбанчылыға бәнзәтмәк олар. Бағбан торпағы белләјир, биткини сулајыр, ҝүбрәләјир, зијанвериҹиләрдән горујур вә алаг отларындан тәмизләјир. Битки бөјүдүкҹә бағбан ону будајыр ки, дүзҝүн бој атсын. Бағбан јахшы билир ки, биткинин сағлам бөјүмәси үчүн мүхтәлиф үсуллардан дүзҝүн шәкилдә истифадә етмәлидир. Бағбан кими, валидејнләр дә ушагларына мүхтәлиф ҹүр гајғы ҝөстәрирләр. Бәзән валидејнләр ушагларыны ҹәзаландырмалы олурлар. Будама кими, ҹәза да валидејнләрә өвладларынын сәһв мејилләрини еркән јашда дүзәлтмәләринә, еләҹә дә дүзҝүн бөјүмәләринә көмәк едир. Будајаркән бағбан еһтијатлы олмалыдыр, әкс һалда, биткијә бирдәфәлик зијан вура биләр. Валидејнләр дә өз өвладларына мәһәббәтлә тәрбијә вермәлидирләр.\nЈеһова Аллаһ валидејнләрә бу саһәдә чох ҝөзәл нүмунәдир. Онун итаәткар бәндәләринә вердији тәрбијә о гәдәр сәмәрәли вә хејирлидир ки, онлар һәтта Онун тәрбијәсини севирләр (Сүлејманын мәсәлләри 12:1). Онлар Јеһованын тәрбијәсинә бағланырлар, ондан ајрылмырлар (Сүлејманын мәсәлләри 4:13). Сиз Аллаһын ҹәзаландырма тәрзиндә ваҹиб олан үч мәгама риајәт етсәниз, јәни мәһәббәтлә тәрбијә версәниз, таразлы олсаныз вә дедијинизә әмәл етсәниз, ушағыныза вердијиниз тәрбијә һәдәр ҝетмәјәҹәк.\nАллаһ-Тааланын вердији тәрбијәнин тәмәлиндә мәһәббәт дурур; О, һәр нә едирсә, мәһәббәтдән ирәли ҝәләрәк едир. Мүгәддәс Китабда дејилир: «Ата севдији оғлуну неҹә мәзәммәт едәрсә, Рәбб дә севдијини елә мәзәммәт едәр» (Сүлејманын мәсәлләри 3:12). Үстәлик, Јеһова «рәһмли вә лүтфкар», тез гәзәбләнмәјән Аллаһдыр (Чыхыш 34:6). Јеһова һеч вахт бәндәләринә гаршы гәддарлыг етмир, гылынҹ кими јаралајан кобуд сөзләр демир, арамсыз тәнгидә, гәлбсындыран ришхәндләрә әл атмыр (Сүлејманын мәсәлләри 12:18).\nСөз јох ки, валидејнләр Јеһова Аллаһ кими өзләринә там, мүкәммәл шәкилдә һаким ола билмәзләр. Бәзән елә анлар ола биләр ки, сизин сәбриниз тарыма чәкилсин, амма белә анларда һеч вахт унутмајын ки, валидејн гәзәбли һалда ҹәза верәндә чох вахт ифрата варыр, инсафсызҹа давраныр вә бу, әкс нәтиҹә верир. Үстәлик, валидејнин гәзәбли вә дилхор һалда ушағына ҹәза вермәсини тәрбијә адландырмаг олмаз. Бу садәҹә онун өзүндән чыхмасынын нәтиҹәсидир.\nӘҝәр сиз өвладыныза мәһәббәтлә вә һөвсәлә илә тәрбијә версәниз, бәһрәсини ҝөрәҹәксиниз. Ҝәлин јухарыда сөзләри ҝәтирилән ики валидејнин мәсәләни неҹә һәлл етдијинә бахаг.\n«Ҹордан ахыр ки, евә ҝәлиб чыханда арвадым да, мән дә әсәбдән партлајырдыг. Амма өзүмүзү әла алдыг, имкан вердик ки, о, нәјә ҝөрә ҝеҹикдијини изаһ етсин. Ҝеҹә олдуғундан дедик, бу һагда сабаһ сөһбәт едәк. Бирликдә дуа едиб јатмаға ҝетдик. Сәһәр ојананда әһвалымыз даһа јахшы иди. Инди отуруб мәсәләни сакитҹә һәлл едә вә оғлумузла дил тапа биләрдик. Оғлумуз гојдуғумуз мәһдудијјәтләрин јериндә олдуғу илә разылашды, еләҹә дә һәрәкәтинин нәтиҹәсини гәбул етди. Нә јахшы ки, әсәби һалда нә исә етмәјин нәтиҹәсинин јахшы олмадығыны анлајырдыг. Һәгигәтән дә, ән дүзҝүнү әввәлҹә гулаг асмагдыр» (Ҹорҹ).\n«Оғлумун дурдуг јердә баҹысыны вурмасы әсәбими ојатды. Һәмин вахт ону ҹәзаландырмагданса, өз отағына ҝөндәрдим, чүнки әсәби һалда дүз гәрар верә билмәздим. Сакитләшәндән сонра ҹидди шәкилдә она баша салдым ки, белә кобудлуг етмәк олмаз. Сонра да баҹысынын көнлүнү алмаг үчүн нә етмәли олдуғуну дедим. Бу, һәгигәтән дә, ишә јарады. Оғлум баҹысындан үзр истәјиб, ону гуҹаглады» (Никол).\nБәли, әсил тәрбијәнин көкүндә, һәтта она ҹәза тәдбири дә дахил олса белә, һәмишә мәһәббәт дурур.\nЈеһова һәмишә «лазыми өлчүдә» ҹәзаландырыр (Јеремја 30:11; 46:28, Јени Дүнја тәрҹүмәси). О, вәзијјәтә аид һәр шеји, һәтта илк бахышдан нәзәрә чарпмајан шејләри белә нәзәрә алыр. Валидејнләр Јеһова Аллаһда неҹә нүмунә ҝөтүрә биләрләр? Мәгаләнин әввәлиндә сөзләри ҝәтирилән Стефан дејир: «Бахмајараг ки Наталинин үзүјү оғурладығыны бојнуна алмамасы бизә пис тәсир етмишди вә онун нәјә ҝөрә белә етдијини баша дүшмүрдүк, чалышдыг, онун јашыны, ағлыны нәзәрә алаг».\nНиколун һәјат јолдашы Роберт дә чалышыр ки, вәзијјәтә аид һәр шеји нәзәрә алсын. Ушаглар өзләрини пис апаранда о, һәр дәфә өзүндән сорушур: «Ушаг буну тәсадүфән едиб, јохса бу артыг пис вәрдишә чеврилиб? Бәлкә, ушаг јорғундур, ја да өзүнү пис һисс едир? Бу һәрәкәти онун һансыса проблеми олдуғуну ҝөстәрмир ки?»\nМүдрик ата-аналар баша дүшүрләр ки, ушаг балаҹа галмыш бөјүк инсан дејил. Һәвари Павел бу факты нәзәрә алараг демишди: «Мән ушаг оланда ушаг кими данышыр, һәр шеји ушаг кими баша дүшүр, ушаг кими дүшүнүрдүм» (1 Коринфлиләрә 13:11). Роберт дејир: «Мән һеч вахт унутмурам ки, өзүм дә ушаг олмушам. Бу, мәнә вәзијјәтә дүзҝүн јанашмаға вә өзүмдән чыхмамаға көмәк едир».\nЈадда сахлајын ки, ушагдан чох шеј ҝөзләмәк олмаз, лакин ејни заманда онларын сәһв һәрәкәтләринә вә мәнфи ҹәһәтләринә ҝөз јуммаг, бәраәт газандырмаг да дүзҝүн дејил. Ушағынызын баҹарығыны, мәһдудијјәтини вә диҝәр шејләри нәзәрә алсаныз, әмин олун ки, вердијиниз тәрбијә таразлы олаҹаг.\nДЕДИЈИНИЗӘ ӘМӘЛ ЕДИН\nМүгәддәс Китабда дејилир: «Мән Јеһовајам. Мән дәјишмирәм» (Малаки 3:6, Јени Дүнја тәрҹүмәси). Аллаһын хидмәтчиләри бунун һәгигәт олдуғуна там әминдирләр. Валидејнин сөзү илә әмәли үст-үстә дүшмәлидир ки, ушагда да бу ҹүр әминлик олсун. Әҝәр гајда вә гәрарларыныз әһвалыныздан асылы олараг дәјиширсә, ушағыныз чаш-баш галаҹаг вә мәјуслуға гапылаҹаг.\nИса пејғәмбәрин бу сөзләри һәмишә гулағыныза сырға олсун: «Гој “бәли”низ бәли олсун, “хејр” сөзүнүз хејр олсун». Бу сөзләр тәрбијә мәсәләсинә хүсусилә аиддир (Матта 5:37). Ушаға хәбәрдарлыг етмәздән габаг, јахшыҹа фикирләшин. Дедијинизи етмәк фикриниз јохдурса, јахшысы будур, демәјин. Әҝәр ушаға демисинизсә ки, ону неҹәсә ҹәзаландыраҹагсыныз, сөзүнүзүн үстүндә дурун.\nТәрбијә мәсәләсиндә ата-ана сөзү бир јерә гојмалыдыр. Роберт изаһ едир: «Мән биләндә ки, ушаглар аналары иҹазә вермәјәндән сонра ҝәлиб мәндән иҹазә алыблар, онда гәрарымы дәјишиб аналарынын тәрәфини тутурам». Әҝәр валидејнләр арасында һәр һансыса мәсәләнин һәлли илә бағлы фикирајрылығы јаранырса, јахшы оларды ки, тәкликдә сөһбәт едиб ортаг гәрара ҝәлсинләр.\nӘЗИЗИМ ӘЗИЗ, ТӘРБИЈӘСИ ОНДАН ӘЗИЗ\nӘҝәр сиз Јеһова Аллаһдан нүмунә ҝөтүрәрәк өвладынызы мәһәббәтлә, таразлы шәкилдә тәрбијә етсәниз вә дедијинизә әмәл етсәниз, әмәјинизин һәдәр ҝетмәдијини, өвладыныза хејри дәјдијини ҝөрәҹәксиниз. Сизин мәһәббәтлә вердијиниз тәрбијә сајәсиндә ушағыныз јеткин, мәсулијјәтли вә таразлы инсан кими формалашаҹаг. Мүгәддәс Китабда дејилдији кими, «ушаға тәрбијә вер ки, лајигли јол тутсун, о гоҹаланда да бу јолдан дөнмәз» (Сүлејманын мәсәлләри 22:6).\nМүгәддәс Китаба әсасланмыш тәрбијә...\nМәһәббәтлә верилир. Еффектив тәрбијә мәһәббәтлә верилир, гәзәблә јох. Әҝәр һәр һансы бир ҝәрҝин вәзијјәт јаранарса, јахшы олар ки, мәсәләни сакитләшәндән сонра һәлл едәсиниз.\nТаразлы олур. Вәзијјәтә аид һәр шеји, о ҹүмләдән ушағын ағлыны, мәһдудијјәтләрини нәзәрә алын.\nДејилән сөз јеринә јетирилир. Әҝәр ушағыныза демисинизсә ки, өзүнү пис апарса, ону ҹәзаландыраҹагсыныз, онда сөзүнүзүн үстүндә дурун.


Q=2	C=0	SS=0	LS=2	PS=0	DC=0	LC=0	SD=0	BS=3	G0=25	G1=24	G2=13	DLID=az_RU	BODY=iyul 14, 2021 - 10:58 PM Хәбәрин коду : 1160622 Мәнбә : АБНА Хәбәр Аҝентлији “А.Горхмаз”ын мәгаләсиндән чыхарыш Link:\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, 11 ијул тарихи Авропа мүсәлманларынын Сојгырымы ҝүнү кими јадда глыб.\nКечмиш Југославијада баш верән вәтәндаш мүһарибәси заманы Боснијадакы серб силаһлыларынын 1995-ҹи илин ијулунда 8300-дән чох боснијалы мүсәлманын Сребренитса шәһәриндә гәтлә јетирмәси илә һәјата кечирдији Сребренитса сојгырымдан 26 ил өтүр.\n1990-ҹы илләрдә кечмиш Југославијанын парчаланмасы илә бу әразидә бир нечә мүстәгил республика јаранды ки, онлардан да бири Боснија вә Һерсоговина иди. О заман әһалисини бир нечә милләт тәшкил едән Боснија вә Һерсоговинада ганлы мүһарибә ҝетдикҹә аловланырды.\nБоснија вә Һерсоговинада әслиндә ејни көкәнли олан, анҹаг дин вә мәзһәбин ајырдығы үч халг (бошнаклар мүсәлман, хорватлар католик, сербләр исә православ идиләр) бир-бирләринә гаршы савашырдылар. Сербләр диҝәр халгларла мүнасибәтдә даһа чох гәддарлыг нүмајиш етдирирдиләр. Онларын Сребренитсада төрәтдикләри Сојгырымы дүнја тарихинин ән бөјүк һәрби ҹинајәтләриндән бири һесаб олунур.\nБоснија вә Һерсоговинанын Сребренитса шәһәри Сербија илә сәрһәддә јерләширди. Һәр тәрәфдән сербләрлә әһатә олунмасына бахмајараг, бурада мүсәлманлар әксәријјәт тәшкил едирдиләр.\nҺәрби тоггушмаларын илк ҝүнләриндә, 1992-ҹи илин апрелиндә Боснија сербләри Сребренитсаны әлә кечирдиләр. Лакин Иран Ислам Республикасынын Ислам Ингилабы Кешикчиәри Корпусу Сепаһ вә Ливин Һизбуллаһ Тәшкилатынын һәрби мүшавирләри вә бир груп мүтәхәссисләри өзләрини Боснија Мүсәлманларынын һарајына јетирәрәк, мај ајында Боснија мүсәлманлары илә бирликдә шәһәри ҝери гајтардылар. Сонракы һәрби әмәлијјатлар заманы Сребренитса әтрафында 900 кв км әразини әһатә едән анклав јаратмаг мүмкүн олду. Лакин бошнакларын блокаданы јарыб диҝәр әразиләрә чыхыш әлдә етмәк ҹәһди баш тутмады.\nСерб гүввәләринин нәзарәтинә кечән диҝәр шәһәр вә кәндләрдә исә етник тәмизләмәләр апарылырды. Бу тәмизләмәләр гәтлиамларла мүшајиәт олунурду.\n1993-ҹү илин әввәлиндә сербләрин әлинә кечән әразиләрдәки бошнаклар Сребренитсаја сығынмаға мәҹбур олдулар. Әһалиси хејли чохалан вә мүһасирәјә дүшән шәһәрдә әрзаг, дәрман, ичмәли су чатышмазлығы јашанырды. Март вә апрел ајларында бир нечә мин бошнак БМТ-нин структурларынын көмәјилә анклавдан тәхлијә едилдиләр.\n1993-ҹү ил апрелин 16-да БМТ ТШ-нын гәбул етдији 819 сајлы гәтнамәјә ҝөрә Сребренитса вә әтрафы тәһлүкәсизлик зонасы елан олунду. Ики ҝүн сонра шәһәрә БМТ-нин сүлһмәрамлы гүввәләр дахил олду. Онлар 600 нәфәр һолланддан ибарәт иди.\nБуна бахмајараг, сербләр Сребренитсаја һуманитар јардым дашынмасына әнҝәлләр јарадырдылар. Сүлһмәрамлылар исә һеч нә едә билмирдиләр.\n1995-ҹи илин баһарында Сребренитса әтрафында вәзијјәт даһа да писләшди.\n1995-ҹи ил ијулун 6-да серб гүввәләри Сребренитса үзәринә һүҹума кечдиләр. Һүҹумлара ҝенерал Ратко Младич башчылыг едирди. О заман Боснија вә Һерсеговинанын сербләр јашајан әразиләриндә јарадылмыш ганунсуз Серб Республикасынын рәһбәри Радован Караҹич ијулун 9-да шәһәри тутмаг барәдә ҝөстәриш вермишди.\nБејнәлхалг бирлик, о ҹүмләдән сүлһмәрамлылар исә Сребренитсанын хиласы үчүн һеч нә етмәди.\nСребрнитса гәтлиамындан өнҹә ҝенерал Младич камералар гаршысында демишди ки, шәһәрдә мүсәлманлардан интигам алмаг вахты ҝәлиб чатды.\nИјулун 11-дә серб гүввәләри Сребренитсаја дахил олдулар. Динҹ әһали вә бошнак силаһлы гүввәләри мүхтәлиф јолларла хилас олмаға чалышырдылар. Онлардан бәзиләри мешәләр васитәсилә мүсәлманларын нәзарәтиндә олан башга әразиләрә кечмәјә чалышырдылар. Амма минләрлә бошнак серб гулдурларын әлиндән ҹаныны гуртара билмәди.\nИјулун 14-дә дүнја мәтбуатында Сребренитсада күтләви гәтлләр баш вермәси барәдә илк мәлуматлар ишыг үзү ҝөрмәјә башлады. Бу мәлуматларда билдирилирди ки, бир нечә ҝүн әрзидә 10-65 јаш арасы 7-8 мин динҹ бошнак гәтлә јетирилиб. Бу инсанлар бәзән гәтлдән өнҹә амансыз ишҝәнҹәләрә мәруз галмышдылар. Бәзиләри һәтта дири-дири торпаға ҝөмүлмүшдү.\nҺадисәләр заманы ҝәнҹ гадынларын, гызларын зорланмасы күтләви һал алмышды. Әксәр һалларда бу диҝәрләринин, о ҹүмләдән гадынын јахын гоһумларынын ҝөзү гаршысында баш верирмиш. Ушаглара, гоҹалара амансыз ишҝәнҹәләр верилмиш, күтләви һалда дири-дири јаныдырылмар, ҝүлләләнмәләр баш вермишди.\nИнсанлыға сығмајан, һагг газандырылмасы әсла мүмкүн олмајан Сребренитса сојгырымы ЫЫ Дүнја мүһарибәсиндән сонра Авропада төрәдилән ән иримигјаслы гәтлиам иди.\nБу гәтлиам һәм дә ЫЫ Дүнја мүһарибәсиндән сонра Авропада һүгуги ҹәһәтдән илк дәфә сәнәдләшдирилмиш сојгырымы актыдыр.\nСерб гулдурларынын башчысы Радко Младич үч ҝүндә 8300-дән чох динҹ сакини (ушаг, гадын, гоҹалар да дахил) јалныз мүсәлман олдуғу үчүн гәтлә јетирмишди.\nСребренитса Сојгырымы Кечмиш Југославија үзрә Бејнәлхалг Трибуналын арашдырдығы әсас һадисәләрдән бири олду.\nБоснијадакы кечмиш Серб Республикасынын илк вә сон президенти Радован Караҹич узун мүддәт ҝизләнәндән сонра 2008-ҹи илин ијулунда һәбс едилди. Һаагаја екстрадисија олунан Караҹич 2016-ҹы илдә 40 ил мүддәтинә азадлыгдан мәһрум едилди. 2019-ҹу илин мартында исә Апелјасија палатасы ҹәзаны даһа да сәртләшдирәрәк, бу ҹәзаны өмүрлүк һәбслә әвәз етди.\nСербҝенералРаткоМладичисә 2011-ҹиилдәһәбсолунду. Бејнәлхалг трибунал ону иттиһам олундуғу 10 маддәдән доггузуна тәгсирли билди. 2017-ҹи илин нојабрында ҝенерал Младич өмүрлүк азадлыгдан мәһкум едилди.


Q=11	C=0	SS=1	LS=7	PS=3	DC=0	LC=0	SD=0	BS=2	G0=48	G1=22	G2=8	DLID=az_RU	BODY=Сајлар 33 | Онлајн Мүгәддәс Китаб | Јени дүнја тәрҹүмәси\nИсраиллиләрин сәһрадакы сәфәринин иҹмалы (1—49)\nКәнаны истила ҝөстәришләри (50—56)\n33 Муса илә Һарунун рәһбәрлији алтында Мисирдән+ дәстә-дәстә*+ чыханда исраиллиләрин јолу бу јерләрдән кечмишди.+ 2 Муса Јеһованын әмри илә сәфәр бојунҹа онларын дајаныб јола чыхдыглары јерләри гејд едирди. Онларын бир јердән чыхыб диҝәринә ҝедәрәк мәрһәлә-мәрһәлә етдикләри сәфәр будур:+ 3 биринҹи ајын он бешинҹи ҝүнү+ онлар Рамсесдән+ чыхдылар. Пасханын+ сәһәриси ҝүн исраиллиләр бүтүн мисирлиләрин ҝөзү гаршысында зәфәрлә јола дүшдүләр. 4 Мисирлиләр исә бу вахт Јеһованын өлдүрдүјү илкинләри+ басдырырдылар, чүнки Јеһова онларын аллаһларынын үзәриндә Өз һөкмүнү иҹра етмишди.+ 5 Беләҹә, исраиллиләр Рамсесдән чыхыб Суггутда+ дүшәрҝә салдылар. 6 Суггутдан чыхыб сәһранын кәнарындакы Етамда дүшәрҝә салдылар.+ 7 Сонра Етамдан чыхыб ҝеријә, Баал-Сәфјунла+ үзбәүз олан Фәһијрута тәрәф дөндүләр вә Мигдолда дүшәрҝә салдылар.+ 8 Бундан сонра Фәһијрутдан јола дүшдүләр, Гырмызы дәниздән кечиб+ сәһраја+ чыхдылар вә үч ҝүн Етам сәһрасы+ илә јол ҝедиб Мараһда+ дүшәрҝә салдылар. 9 Мараһдан чыхыб Елимә ҝәлдиләр. Елимдә он ики булаг вә јетмиш хурма ағаҹы вар иди. Орада дүшәрҝә салдылар.+ 10 Сонра Елимдән чыхыб Гырмызы дәнизин саһилиндә дүшәрҝә салдылар. 11 Гырмызы дәнизин саһилиндән чыхыб Тиһ сәһрасында+ дүшәрҝә салдылар. 12 Тиһ сәһрасындан чыхыб Дүфҝаһда дүшәрҝә салдылар. 13 Дүфҝаһдан чыхыб Алушда дүшәрҝә салдылар. 14 Алушдан чыхыб Рәфдимдә дүшәрҝә салдылар.+ Орада халг үчүн ичмәјә су јох иди. 15 Сонра онлар Рәфдимдән чыхыб Сина сәһрасында+ дүшәрҝә салдылар. 16 Сина сәһрасындан чыхыб Һәбрут-Һәттәвада+ дүшәрҝә салдылар. 17 Һәбрут-Һәттәвадан чыхыб Һәсејрутда+ дүшәрҝә салдылар. 18 Һәсејрутдан чыхыб Рүтмәдә дүшәрҝә салдылар. 19 Рүтмәдән чыхыб Риммун-Фарәсдә дүшәрҝә салдылар. 20 Риммун-Фарәсдән чыхыб Либнада дүшәрҝә салдылар. 21 Либнадан чыхыб Риссаһда дүшәрҝә салдылар. 22 Риссаһдан чыхыб Геһејлатда дүшәрҝә салдылар. 23 Геһејлатдан чыхыб Сәфәр дағынын јанында дүшәрҝә салдылар. 24 Сонра Сәфәр дағындан чыхыб Харадда дүшәрҝә салдылар. 25 Хараддан чыхыб Маһилутда дүшәрҝә салдылар. 26 Маһилутдан чыхыб+ Таһатда дүшәрҝә салдылар. 27 Таһатдан чыхыб Тарихдә дүшәрҝә салдылар. 28 Тарихдән чыхыб Митҝаһда дүшәрҝә салдылар. 29 Митҝаһдан чыхыб Һәшмунда дүшәрҝә салдылар. 30 Һәшмундан чыхыб Мәсирутда дүшәрҝә салдылар. 31 Мәсирутдан чыхыб Бәни-Јаганда+ дүшәрҝә салдылар. 32 Бәни-Јагандан чыхыб Һур-Һәгидгәдә дүшәрҝә салдылар. 33 Һур-Һәгидгәдән чыхыб Јүтбәтдә+ дүшәрҝә салдылар. 34 Јүтбәтдән чыхыб Абрунда дүшәрҝә салдылар. 35 Абрундан чыхыб Әзјун-Гәбәрдә+ дүшәрҝә салдылар. 36 Әзјун-Гәбәрдән чыхыб Син сәһрасында+, јәни Гәдисдә дүшәрҝә салдылар. 37 Сонра Гәдисдән чыхыб Әдум дијарынын сәрһәдиндәки Һур дағынын јанында дүшәрҝә салдылар.+ 38 Јеһованын әмри илә каһин Һарун Һур дағына галхды вә исраиллиләрин Мисирдән чыхмаларынын гырхынҹы илинин бешинҹи ајынын биринҹи ҝүнүндә орада өмрүнү баша вурду.+ 39 Һур дағында дүнјадан көчәндә Һарун јүз ијирми үч јашында иди. 40 Кәнан дијарында, Неҝевдә јашајан кәнани Арад падшаһы+ исраиллиләрин ҝәлдијини ешитди. 41 Бир мүддәт сонра исраиллиләр Һур дағындан чыхыб+ Сәлмунда дүшәрҝә салдылар. 42 Сәлмундан чыхыб Фәнунда дүшәрҝә салдылар. 43 Сонра Фәнундан чыхыб Увутда+ дүшәрҝә салдылар. 44 Увутдан чыхыб Муабла+ һәмсәрһәд олан Әјје-Әваримдә* дүшәрҝә салдылар. 45 Әјјимдән чыхыб Дибун-Ҹадда+ дүшәрҝә салдылар. 46 Дибун-Ҹаддан чыхыб Әлмун-Дибләтајимдә дүшәрҝә салдылар. 47 Әлмун-Дибләтајимдән чыхыб Нәба дағынын+ гаршысында Абарим дағларында+ дүшәрҝә салдылар. 48 Ахырда Абарим дағларындан чыхыб Әриһа јахынлығында, Иордан саһилиндәки Муаб чөллүјүндә дүшәрҝә салдылар.+ 49 Онлар Иордан бојунҹа узанан Муаб чөллүјүндә Бејт-Јәшимутдан тутмуш Абил-Шиттимәдәк+ дүшәрҝә салмышдылар. 50 Јеһова Әриһа јахынлығында, Иордан саһилиндәки Муаб чөллүјүндә Муса илә данышыб деди: 51 «Исраиллиләрә белә де: “Сиз Иорданы кечиб Кәнан дијарына ҝирмәк үзрәсиниз.+ 52 Өлкәнин бүтүн сакинләрини гаршыныздан говун. Онларын бүтүн ојма дашларыны+ вә төкмә бүтләрини+ мәһв един, сәҹдәҝаһларыны* дармадағын един.+ 53 Сиз торпаға саһиб олуб орада јашајаҹагсыныз, чүнки Мән ораны сизә мүлк олараг верәҹәјәм.+ 54 Пүшк атыб+ торпағы аиләләриниз арасында бөлүшдүрүн. Сајы чох оланларын торпаг пајы бөјүк, сајы аз оланларынкы кичик олмалыдыр.+ Һәр кәс пүшклә она дүшән јердә торпаг пајы алаҹаг. Мүлкүнүзү аталарынызын гәбиләсинә ҝөрә алаҹагсыныз.+ 55 Әҝәр өлкәнин сакинләрини гаршыныздан говмасаныз,+ өлкәдә галанлар сизә ҝөз дағы олаҹаглар, бөјрүнүзү тикан кими дәләҹәкләр, јашадығыныз өлкәдә сизә ҝөз вериб ишыг вермәјәҹәкләр.+ 56 Мән исә онларын башына ҝәтирмәк истәдијими сизин башыныза ҝәтирәҹәјәм”».+\n^ Һәрфән: гошун-гошун.\n^ 45-ҹи ајәдә Әјјим.\n^ Һәрфән: јүксәкликләрини.


Q=17	C=5	SS=5	LS=5	PS=5	DC=0	LC=0	SD=0	BS=0	G0=13	G1=9	G2=7	DLID=az_RU	BODY=Дүнјадан хәбәрләр | Ојанын! Апрел—ијун, 2014\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Самоа Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс бислама болгар гырғыз еве ермәни естон зулу иврит илок инҝилис исланд испан италјан кинјаруанда кирунди кореја коса лингала лози малагаси маҹар оромо пангасинан полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тви тигре тсонга түрк урду фин франсыз хорват чех читонга чичева јапон јунан ҝүрҹү һилигајнон әрәб\nЛос-Анҹелес (Калифорнија штаты) шәһәри 1215 квадрат километр саһәдә јерләшән 4500-ә јахын ишыгфорун һамысыны синхронлашдырыб. «Нју-Јорк Тајмс» гәзетинин мәлуматына әсасән, Лос-Анҹелес «дүнјада буну едән илк мегаполисдир».\nАрашдырмалар ҝөстәрир ки, 1990—2010-ҹу илләр әрзиндә дүнјада пијләнмәдән әзијјәт чәкәнләрин сајы 82 фаиз артыб. Артыг чәкидән өләнләрин сајы аҹлыгдан өләнләрин сајындан үч дәфә чохдур, һалбуки аҹлыг бир чох өлкәләрдә һәлә дә проблем олараг галыр. Апарыҹы тәдгигатчылардан бири Мәҹид Еззати дејир: «Биз 20 ил әввәл инсанларын јетәринҹә јемәк тапмадығы дөврдән һәтта инкишаф етмәкдә олан өлкәләрдә белә гиданын һәддиндән артыг бол, амма сағлам олмадығы бир дөврә ҝәлиб чыхмышыг. Бу да хәстәликләрә ҝәтириб чыхарыр».\nДүнјада «ән гоҹа гуш» һесаб едилән Лајсан албатросу артыг нечәнҹи дәфәдир ки, күрт јатыб бала чыхардыб. Ана гушун јашы нә гәдәр олса јахшыдыр? О, илк дәфә 1956-ҹы илдә, тәхминән 5 јашы оланда һалгаланыб, демәли, онун јашы 60-дан чохдур. Өмрү бојунҹа бу гушун учдуғу мәсафә һарадаса 3—4 миллјон километрдир, бу исә 4—6 дәфә Аја ҝедиб-ҝәлмәјә бәрабәрдир.\nБир арашдырманын нәтиҹәләринә әсасән, Ҹәнуби Африка ханымларынын үчдә бири дәриләринин рәнҝини ағартмаг үчүн ағардыҹы сабун вә кремләрдән истифадә едир. Бу кими косметик васитәләр тәһлүкәлидир: онлар мүхтәлиф нөв хәрчәнҝ хәстәлијинә, депрессијаја, дахили нараһатчылыға сәбәб ола, бөјрәкләрә зијан вура, чапыг вә сәпҝи әмәлә ҝәтирә биләр. Ағардыҹы васитәләр артыг бир нечә өлкәдә гадаған олунуб.\nДүнјадан хәбәрләр. Апрел—ијун, 2014-ҹү ил


Q=17	C=10	SS=10	LS=3	PS=7	DC=0	LC=0	SD=0	BS=1	G0=25	G1=18	G2=8	DLID=az_RU	BODY=Әшија 8 | Онлајн Мүгәддәс Китаб | Јени дүнја тәрҹүмәси\nАшшур истиласы јахынлашыр (1—8)\nГорхмајын, Аллаһ бизимләдир! (9—17)\nӘшија вә өвладлары нишанәдир (18)\nҸинләрә јох, гануна мүраҹиәт (19—22)\n8 Јеһова мәнә деди: «Бөјүк лөвһә ҝөтүр+ вә үзәриндә ади гәләмлә Маһир-Шәлал-Һәш-Баз* јаз. 2 Гој садиг шаһидләр, каһин Урјај+ илә Јәбрәкијјә оғлу Зәкәријјә буну Мәним үчүн јазылы сурәтдә тәсдиг етсин». 3 Сонра мән пејғәмбәр арвадымла јахынлыг етдим вә о һамилә галыб бир оғлан доғду.+ Онда Јеһова мәнә деди: «Онун адыны Маһир-Шәлал-Һәш-Баз гој. 4 Чүнки ушаг һәлә ата-ана кәлмәсини демәмиш, Дәмәшгин сәрвәти, Сәмәријјәнин гәнимәти Ашшур падшаһынын һүзуруна апарылаҹаг».+ 5 Сонра Јеһова мәнә деди: 6 «Бу халг сакит ахан Шилаһ суларыны рәдд етди,+О, Рәмали оғлујла вә Рәсинлә өјүнүр.+ 7 Буна ҝөрә ЈеһоваБөјүк, ҝур-ҝур ахан чајы*Ашшур падшаһыны+ бүтүн әзәмәти илә онун үзәринә ҝәтирәҹәк. О, мәҹрасындан чыхыбӘр-әтрафы басаҹаг, 8 Јәһуданы басаҹаг, Һәр јери тутаҹаг, басыб кечәҹәк, боғазына галхаҹаг,+Ганадыны ҝәриб сәнин өлкәни башдан-баша өртәҹәк,Еј Имануил+!» 9 Еј халглар, сиз јаманлыг един, амма билин ки, дармадағын олаҹагсыныз! Еј дүнјанын уҹгарларында јашајанлар, ешидин! Сиз дөјүшә һазырлашын, амма билин ки, дармадағын олаҹагсыныз!+ Сиз дөјүшә һазырлашын, амма билин ки, дармадағын олаҹагсыныз! 10 Сиз фитнә гурун, амма билин ки, боша чыхаҹаг! Нә десәниз, баш тутмајаҹаг,Чүнки Аллаһ бизимләдир*!+ 11 Јеһованын гүдрәтли әли үзәримдә иди. О, мәни бу халгын ҝетдији јолдан сахламаг үчүн белә деди: 12 «Сиз бу халгын гурдуғу суи-гәсдләрә гошулмајын! Онларын горхдуғу шејләрдән горхмајын,Титрәмәјин. 13 Сиз ордуларАллаһы Јеһовадан горхуб титрәјин,+Ону мүгәддәс тутун!»+ 14 О, мүгәддәс мәкан олаҹаг.Ејни заманда Исраилин һәр ики евини бүдрәдән даш,+Јыхан гаја олаҹаг.Јерусәлим сакинләри үчүнТор вә тәлә олаҹаг. 15 Бир чохлары бүдрәјәҹәк, јыхылыб әзиләҹәк,Тәләјә дүшүб галаҹаг. 16 Шәһадәтнамәни бүрмәлә,Гануну шаҝирдләримин јанында мөһүрлә! 17 Мән Јагуб евиндән үз чевирмиш Јеһованы ҝөзләјәҹәјәм,+ Она үмид бағлајаҹағам. 18 Мән вә Јеһованын мәнә бәхш етдији өвладлар+ Сион дағында мәскунлашан ордулар Аллаһы Јеһованын Исраилә вердији нишанә+ вә мөҹүзәләрик. 19 Сизә “пыч-пыч едән, мыртылдајан ҹиндарларын, фалчыларын јанына ҝедин” десәләр, ҝедәҹәксиниз? Мәҝәр халг өз Аллаһына үз тутмалы дејил? Һеч дириләр барәдә өлүләрдән сорушарлар?+ 20 Гануна, шәһадәтнамәјә мүраҹиәт един! Бу сөзләрә ујғун данышмајанда онлар үчүн нур сачмајаҹаг.+ 21 Өлкәдә һамы дәрд-гәм ичиндә, аҹ-јалаваҹ ҝәзәҹәк.+ Аҹ олдуғундан гәзәб ичиндә ҝөјә бахыб падшаһына вә Аллаһына ләнәт јағдыраҹаг. 22 Јерә бахыб дәрд-бәла вә гаранлыг, зүлм-зилләт вә зил гаранлыг, гаты зүлмәт ҝөрәҹәк.\n^ Тәхмини мәнасы: гәнимәт ҝөтүрмәјә тәләсир, гарәт етмәк үчүн гачыр.\n^ Ибр. Имануил.


Q=3	C=3	SS=3	LS=0	PS=0	DC=3	LC=0	SD=0	BS=4	G0=16	G1=10	G2=6	DLID=az_RU	BODY=Nur-az.com - ИКИ ДҮНЈА АРАСЫНДАКЫ ӘЛАГӘ\n20 Нојабр 2017\nИКИ ДҮНЈА АРАСЫНДАКЫ ӘЛАГӘ\nЗаһид мәни алдатма Ҹәһәннәмдә од олмаз Онлар ки, јанарлар, оду бурдан апарарлар.\nКечән сөһбәтимиздән бу дүнја илә ахирәт дүнјасынын гурулушу арасындакы фәргләр ајдынлашды. Инди исә бу ики дүнја арасындакы әлагәнин нәдән ибарәт олмасына бахаг.\nДүнја илә ахирәт арасында әлагә бәргәрар олмасында һеч бир шәкк-шүбһә јохдур. Онларын арасында чох мөһкәм бағлылыг вә әлагә вардыр. Дүнја илә ахирәт арасындакы әлагә бир өмүрүн ики һиссәси вә илин ики фәсли кимидир. Бир фәсилдә әкмәк, диҝәр фәсилдә исә бичмәк лазымдыр. Үмумијјәтлә, онлардан бири әкин, диҝәри исә бичин, бири тохум, диҝәри исә мејвәдир. Ахирәтдәки ҹәннәт вә ҹәһәннәм бурада јараныр. «Тәфсирул-мизан» китабынын 13-ҹү ҹилдинин 23-ҹү сәһифәсиндә нәгл едилмиш бир һәдисдә белә дејилир:\n«Ҹәннәт һал-һазырда һеч бир әкини олмајан бош бир сәһрадыр. Бурада дејилән «Субһәналлаһи вәлһәмду-лиллаһи вә ла илаһә илләллаһу вәллаһу әкбәр вә ла һовлә вә ла гуввәтә илла биллаһил әлијјил әзим» зикрләри орада әкилән ағаҹлардыр».\n«Вәсаилуш-шиә» китабынын 2-ҹи ҹилдинин 1208-ҹи сәһифәсиндә әзиз Ислам Пејғәмбәриндән (с) нәгл едилмиш диҝәр бир һәдисдә белә дејилир:\n«Мераҹ ҝеҹәси ҹәннәтә дахил олдум вә ҝөрдүм ки, мәләкләр гызыл вә ҝүмүш палчыгла бәнналыг едир, бәзән исә ишдән әл чәкирләр. Онлара дедим ки, нә үчүн ҝаһ ишләјир, ҝаһ да дајанырсыныз? Дедиләр ки, тикинти малларынын ҝәлмәсини ҝөзләјирик. Сорушдум ки, тикинти маллары нәдир? Онлар дедиләр ки, тикинти маллары мөминин дүнјада дедији «Сүбһәналлаһи вәлһәмду лиллаһи вә ла илаһә илләллаһу вәллаһу әкбәр» зикрләридир. Мөминләр һәмин зикрләри дејәндә биз тикир, дајананда исә әл сахлајырыг.»\nҺәмин китабын 1206-ҹы сәһифәсиндә, Пејғәмбәрин (с) белә бујурдуғу нәгл едилиб:\n«Аллаһ-таала ҹәннәтдә (мөминләрин бу дүнјада дедикләри) «Сүбһанәллаһ», «Әлһәмду-лиллаһ», «Ла илаһә илләллаһ» зикрләринин һәр бири үчүн бир ағаҹ әкәр.\nГурејш гәбиләсиндән олан бир киши деди: Онда бизим ҹәннәтдә чохлу ағаҹларымыз вар.\nО һәзрәт бујурду: Бәли, амма диггәтли олун ки, од ҝөндәрәрәк онлары јандырмајасыныз. Бунун дәлили Аллаһ-тааланын бу ајәсидир ки, бујурур: «Еј иман ҝәтирәнләр! Аллаһа итаәт един, Пејғәмбәрә итаәт един вә (шәкк-шүбһә, рија, күфр вә нифаг кими шејләрлә) әмәлләринизи пуча чыхартмајын!» (Мәһәммәд-33.)\nЈәни бу дүнјадакы јахшы ишләринизлә ҹәннәт ағаҹлары јаратдығыныз кими, пис ишләринизлә ҹәһәннәм оду јарадырсыныз вә һәмин од өз јахшылыгларынызла јаратдыгларынызы мәһв едә биләр.\nДиҝәр бир һәдисдә исә белә бујуруб: «Од ағаҹы јандырараг күлә дөндәрдији кими, һәсәд дә инсанын иманыны јандырыб мәһв едәр.»\nБүтүн бунлардан мәлум олур ки, ҹәһәннәм дә, ҹәннәт кими бош сәһрадыр. Орада олан од вә әзаблар, инсанын өз әли илә јандырараг ҝөндәрдији ҝүнаһларын ҹилвәсидир.\nЗаһид мәни алдатма Ҹәһәннәмдә од олмаз\nОнлар ки, јанарлар, оду бурдан апарарлар.\nТәгва вә јахшы ишләрдән ҹәннәтин һури, гәср вә әбәди немәтләри јарандығы кими, чиркинлик вә мурдарлыглардан да ҹәһәннәмин илан, кәртәнкәлә, гајнар су вә зәггум јемәкләри јараныр. Аллаһ-таала ҹәһәннәм әһли барәсиндә белә бујурур: «Бизи аҹиз бурахаҹагларыны (әзабымыздан гачыб ҹанларыны гуртара биләҹәкләрини) зәнн едәрәк ајәләримизи (батил етмәјә) ҹәһд ҝөстәрәнләр исә шиддәтли бир әзаба дүчар олаҹаглар». (Сәба-5.)


Q=10	C=5	SS=0	LS=5	PS=0	DC=0	LC=0	SD=0	BS=2	G0=4	G1=3	G2=3	DLID=az_RU	BODY=15 Октјабр 2013\nАмериканын мүфлис олма риски артыр\nӘҝәр Америка мүфлис олса, јәни өз борҹ өһдәликләрини гаршылаја билмәсә, 80 ил габаг мүфлис олмуш Алманијанын агибәтини јашаја биләр.\n1933-ҹү илдә Алманија биртәрәфли шәкилдә өзүнүн узунмүддәтли борҹлары үзрә өдәмәләри дајандырды.\nБорҹлар 1-ҹи Дүнја Мүһарибәсиндән јығылмышды. Бундан 3 ај сонраÂ АдолфÂ Һитлер һакимијјәтә ҝәлиб канслер вәзифәсинә саһиб олду.Â Дефолтун ҝәтирдији хаос, тәнәззүл насистләрин һакимијјәтә ҝәлмәсини асанлашдырды.\nЕкспертләр бу фикирдәдирләр ки, дүнјанын ән бөјүк игтисадијјатына малик олан АБШ мүфлис оларса, бу, нәинки Американын өзүндә, дүнја боју – Бразилијадан Сүрихә гәдәр һисс олунан игтисади фәлакәтә ҝәтириб чыхараҹаг. Доллара етибар сарсылаҹаг. 2008-ҹи илин малијјә бөһранындан јениҹә чыхмагда олан Америка вә Авропа бу дәфә даһа дәрин бөһрана јуварланаҹаглар.\nАБШ - Нүмајәндәләр Палатасынын спикери Жоһн Боеһнер (солда)АБШ — Нүмајәндәләр Палатасынын спикери Жоһн БоеһнерÂ Америка Сенатында һәр ики партијанын – һәм демократларын, һәм дә республикачыларын рәһбәрләри јенидән данышыглара старт верибләр.\nСенатдакы демократ чохлуғуну рәһбәри Һаррј Реид дејир ки, республикачыларла фајдалы данышыглары олуб вә контактлары давам етдирәҹәкләр. Амма һәлә ки конкрет бир нәтиҹә елан етмәк мүмкүн дејил.\nБундан габаг демократ президент Обама илә республикачыларын нәзарәтиндә олан Нүмајәндәләр Палатасынын спикери арасында данышыглар нәтиҹәсиз битмишди.\nРеспубликачыларын һазырладыглары ганун лајиһәсиндә бүдҹә кәсиринин јухары лимитинин артырылмасы јалныз 6 һәфтә әрзиндә — мүвәггәти ҝерчәкләширди.\nАғ ев бу планы рәдд етмишди вә мүддәтин 2014-ҹү илин сонуна гәдәр узадылмасыны истәмишди.\nБуну исә республикачылар истәмир вә һөкумәтин тәҹили шәкилдә бүдҹә кәсирини азалтмаға башламасыны, бир сыра сосиал програмларын, о ҹүмләдән Обаманын тәтбиг етдији сәһијјә ислаһатынын тәхирә салынмасыны тәләб едирләр.\nИнди Сенатдакы данышыгларын мәгсәди одур ки, јухары палата демократларын нәзарәтиндәдир вә әҝәр демократлар республикачыларла дил тапыб ганун лајиһәси гәбул едә билсәләр, онда һәмин ганун лајиһәсини даһа проблематик вәзијјәтин мөвҹуд олдуғу ашағы палатаја – Нүмајәндәләр Палатасына ҝөндәрә биләрләр.\nО үмидлә ки, һәм бунун, һәм дә иҹтимаи тәзјигин нәтиҹәсиндә Нүмајәндәләр Палатасы да ејни аддымы атаҹаг.\nОктјабрын 17-дә Американын борҹ өдәмәк үчүн пулу галмајаҹаг. Һәлә ки дүнја базарларында мүәјјән енмә мүшаһидә едилсә дә, чөкүш паникасы һисс едилмир.\nБәзиләри дүшүнүр ки, әҝәр паника башласа, бу, сијасәтчиләри даһа тез компромисә ҝәлмәјә мәҹбур едәҹәк.\n3658 дәфә бахылыб


Q=9	C=0	SS=0	LS=6	PS=3	DC=0	LC=0	SD=0	BS=0	G0=27	G1=21	G2=10	DLID=az_RU	BODY=Балаҹа оланда вердијим гәрар | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Бразилија жест дили Вјетнам Гренландија Данимарка Индонезија Исвеч Камбоҹа Колумбија жест дили Конго Литва Македонија Малта Мјанма Непал Нидерланд Норвеч Раратонга Самоа Таити Тувалу Увеа Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бенгал бикол бислама болгар варај венда волајта га газах ган гуарани гуҹарат гырғыз дреһу дхолуо еве ермәни ермәни (гәрб) естон ефик зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју кимбунду кинјаруанда кирунди кореја коса куангали куанјама латыш лингала лози лувале луганда лунда малагаси малај малајалам маратһ мајја маҹар нгабар ндебеле ндонга нзема нјанека оромо пангасинан папјаменто (Аруба) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили тагалог таи тамил татар тви телугу тетела тигре тсонга тумбука түрк умбунду урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\n1985-ҹи илдә ҹәми он јашым оланда Колумбус шәһәриндәки (Оһајо, АБШ) мәктәбимизә Камбоҹадан ушаглар ҝәлди. Оғланлардан бири инҝилис дилиндә ҹәми бир нечә сөз билирди. О, шәкилләр чәкәрәк мәнә ишҝәнҹә верилән, өлдүрүлән, еләҹә дә гачыб ҹанларыны гуртаран инсанлар барәдә дәһшәтли һадисәләр данышмаға башлады. Мән һәмин ушаглар барәдә дүшүнәрәк ҝеҹәләри отуруб ағлајырдым. Онлара Ҹәннәтдән, дирилмә үмидиндән данышмаг истәјирдим, амма һејф ки, онлар мәним дилими баша дүшмүрдүләр. О вахт һәлә ушаг олсам да, синиф јолдашларыма Јеһова һаггында данышмаг үчүн Камбоҹа дилини өјрәнмәк гәрарына ҝәлдим. Онда бу гәрарымын ҝәләҹәјимә неҹә тәсир едәҹәјини һеч ағлыма белә ҝәтирә билмәздим.\nКамбоҹа дилини өјрәнмәк чәтин иди. Дүз ики дәфә тәслим олмаг истәдим, анҹаг Јеһова валидејнләрим васитәсилә мәни руһландырырды. Бир мүддәт сонра мүәллимләрим вә синиф јолдашларым мәни карјера гурмаға тәшвиг етмәјә башладылар. Анҹаг мән пионер олмаг истәјирдим, буна ҝөрә дә мәгсәдимә чатмаға көмәк едәҹәк јарымҝүнлүк иш тапмаг үчүн курслара ҝетмәк гәрарына ҝәлдим. Дәрсдән сонра пионерләрлә хидмәтә ҝедирдим. Мән һәмчинин шаҝирдләрә инҝилис дилини өјрәнмәјә көмәк етмәк гәрарына ҝәлдим. Бу гәрарымын да сонралар мәнә бөјүк көмәји дәјди.\n16 јашым оланда мән Калифорнија штатынын Лонг-Бич шәһәриндә (АБШ) камбоҹадилли групун олдуғуну өјрәндим. Мән һәмин група ҝетдим вә Камбоҹа дилиндә охумағы өјрәндим. Мәктәби битирән кими пионер хидмәтинә башладым вә евимизин јахынлығында Камбоҹа дилиндә данышан инсанлара тәблиғ етмәјә давам етдим. 18 јашым оланда Камбоҹаја көчмәк барәдә фикирләширдим. Ора һәлә дә тәһлүкәли иди, анҹаг мән билирдим ки, орада јашајан он милјон инсандан чох аз адам Падшаһлыг һаггында хош хәбәри ешидиб. Һәмин вахт өлкәдә 13 тәблиғчидән ибарәт ҹәми бир јығынҹаг вар иди. Камбоҹаја илк дәфә 19 јашым оланда ҝетмишдим. Ики илдән сонра исә көчүб орада јашамаг гәрарына ҝәлдим. Хидмәт едә билмәк үчүн һәм јарым ҝүн тәрҹүмәчи ишләјир, һәм дә инҝилис дили өјрәдирдим. Даһа сонра мәгсәдләри мәнимки илә үст-үстә дүшән бир мәсиһчи баҹы илә евләндим. Биз бирликдә бөјүк севинҹлә бир чох камбоҹалыларын өзләрини Аллаһа һәср етмәләринә көмәк етмишик.\nЈеһова мәни «[үрәјимин] истәкләринә» чатдырды (Мәз. 37:4). Дүнјада шаҝирд һазырламагдан ҝөзәл иш јохдур. Камбоҹада олдуғум бу 16 ил әрзиндә 13 нәфәрдән ибарәт балаҹа јығынҹаг бөјүјүб 12 јығынҹаг вә узаг әразидә јерләшән 4 груп олуб! (Нәгл етди: Ҹејсон Бләкуел.)


Q=1	C=0	SS=0	LS=1	PS=0	DC=0	LC=0	SD=0	BS=1	G0=33	G1=28	G2=20	DLID=az_RU	BODY=Бу да белә ҝетди...\nГалмагаллы АБШ сәфири Ескудеронун Бакыдан көчдүјү мәлум олду\nYanvar 6, 2018 - 5:45 PM Хәбәрин коду : 876022 Мәнбә : İslam Azeri Link:\n2008-ҹи илдә Бакынын Нардаран гәсәбәсинин бир груп сакини Ескудерону онлара мәхсус олан 30 һектар торпаг саһәсини әлә кечирмәкдә иттиһам едирди. Ескудеро исә билдирмишди ки, о, торпағын гануни саһибидир вә мүбаһисәјә мәһкәмә бахыр.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, АБШ-ын Бакыдакы кечмиш сәфири, дипломатик миссијасы баша чатандан сонра Азәрбајҹанда галыб шәхси бизнеслә мәшғул олан вә һәтта ЈАП-а үзв јазылан мәшһур Стенли Ескудеродан хәбәр вар.\nАБШ-ын Бакыдакы кечмиш сәфири, дипломатик миссијасы баша чатандан сонра Азәрбајҹанда галыб шәхси бизнеслә мәшғул олан вә һәтта ЈАП-а үзв јазылан мәшһур Стенли Ескудеродан хәбәр вар. Виртуалаз.орҝ билдирир ки, кечмиш дипломатын Бакыны тәрк етдији вә вәтәни Флоридадакы евиндә мәскунлашдығы мәлум олуб. О да мәлум олуб ки, өтән илин пајызында дағыдыҹы “Ирма” гасырғасы Флоридада Ескудеронун да евинә зәрәр вуруб.\nФлороданын Дајтона Беаҹһ Сһорес шәһәриндә нәшр олунан “Дајтона Беаҹһ Неwс-Жоурнал” гәзети Ескудеронун бу штатын саһил золағында нефт һасилатынын ҝенишләндирилмәсинә даир Трамп администрасијасынын гәбул етдији гәрарла бағлы шәрһинә јер верир. Трамп администрасијасы өтән ҝүн елан едиб ки, өлкәнин саһилјаны шелфинин 90 фаиздән чоху газма вә кәшфијјат ишләри үчүн ачыг елан едилир.\nПланы елан едән дахили ишләр назири Рајан Зинке билдириб ки, АБШ-ын саһилбоју шелфинин газма вә кәшфијјат ишләри үчүн ачылмасы Бирләшмиш Штатларын дәниз әразиләриндә енерҝетика ресурсларынын истисмарыны ҝенишләндирәҹәк, иш јерләрини артыраҹаг вә саһилбоју әразиләрин рифаһы үчүн милјардларла долларлыг малијјәләшмәни тәмин едәҹәк. Плана әсасән Шимал Бузлу океанындан башламыш Атлантик океанына гәдәр АБШ-ын саһилбоју шелфи саһилдән 3 мил мәсафәдә газма вә кәшфијјат ишләринә ачыгдыр.\nЛакин Флорида губернатору, республикачы Рик Скотт бу плана гаршыдыр вә һесаб едир ки, саһилбоју шелфин газма, кәшфијјат ишләри үчүн ачыг елан едилмәси әтраф мүһитә зәрәр вураҹаг. “Мән проблеми мүзакирә етмәк үчүн дахили ишләр назири Зинке илә тәҹили ҝөрүш истәмишәм”-губернатор билдириб.\nЈерли сакинләр исә плана бирмәналы мүнасибәт бәсләмир. Дајтона Беаҹһ Сһорес шәһәриндән республикачы, кечмиш сәфир Стенли Ескудеро саһилбоју шелфдә газма ишләринин башламасында мараглыдыр. Лакин о дејиб ки, гәти мөвгејини билдирмәк үчүн һәләлик деталлы мәлуматлара малик дејил.\n“Сиз нә гәдәр бәрпа олунан енержи мәнбәләри, мәсәлән, ҝүнәш енержиси барәдә данышсаныз да нефт вә газ һәлә узун мүддәт енерҝетика базасында әсас һәрәкәтвериҹи гүввә олараг галаҹаг. Мән һеч вахт принсипиал шәкилдә бу плана гаршы олмамышам, чүнки буна гәти әминәм ки, Бирләшмиш Штатлар мүтләг мүстәгиллијә ҹан атмалыдыр”-әввәлләр АБШ-ын Таҹикистан, Өзбәкистан вә Азәрбајҹандакы сәфири ишләмиш Ескудеро дејиб.\nЕскудеро әлавә едиб ки, үмумијјәтлә о саһилбоју шелфдә нефт-газ һасилатынын тәрәфдарыдыр, анҹаг буну елә етмәк лазымдыр ки, әтраф мүһитә һеч бир зәрәр дәјмәсин, јахуд минимал зәрәр дәјсин. Кечмиш сәфирин фикринҹә индики технолоҝијалар сајәсиндә дәниз шелфиндә газманы еколожи тәмиз вә тәһлүкәсиз үсулларла апармаг олар.\nФлоридада нәшр едилән “Порт Оранҝе Обсервер” адлы диҝәр гәзет исә Стенли Ескудеронун өтән илин сентјабрында түғјан едән “Ирма” гасырғасы заманы башына ҝәләнләрдән бәһс едир.\nГәзет јазыр ки, Ескудеронун еви онун үчүн гијмәтли олан әшјаларла долудур вә гасырға заманы о, евини әшјаларла бирликдә итирәҹәјиндән чох горхуб. 33 ил дипломатик хидмәтдә ишләмиш Ескудеро һазырда доғма шәһәриндә, евиндә јашајыр. Гасырға онун доғма шәһәри Дајтона Беаҹһ Сһоре-и дә вуруб.\nОв һәвәскары олан Ескудеронун евинин гонаг отағыны онун Африкада ов едәркән вурдуғу ширин дәриси бәзәјир. Иш отағында исә чохлу ов бычаглары, һабелә Вашингтонда дипломат кими ишләдији вахтлара даир фотолар, сәнәдләр вар.\n75 јашлы Ескудеро дејир ки, дипломат кими ишләдији 33 ил әрзиндә чохсајлы өлкәләри ҝәзиб, Иранда башга ад алтында јашајыб (јәгин ки, кәшфијјатчы кими-ред.) вә Африкда ширләрлә мүбаризә апарыб. Инди исә Дајтона шәһәриндә, доғма евиндә јашајыр. Анҹаг “Метју” вә “Ирма” гасырғалары сон ики илдә Ескудеронун да евинә ҹидди зијан вуруб.\n“Бу, чох горхунҹ иди. 75 јашым вар вә мән буну етираф етмәк истәмәздим. Амма гәрара алдыг ки, евакуасија олунаг. Арвадымла бирликдә оғланларымдан биринин јашадығы Орландоја јолландыг. Прогноза ҝөрә гасырға ирәлиләјиб штатын мәркәзинә чатдыгҹа зәифләмәли иди, лакин јенидән шиддәтләнди”-кечмиш сәфир данышыр.\nЕскудеро дејир ки, Флоридада чох гасырғалар ҝөрүб, хүсусән дә 1960-ҹы илдәки “Донна” гасырғасы һеч јадындан чыхмаз. Лакин “Ирма” вә ондан әввәлки “Метју” гасырғалары гәдәр дағыдыҹы гасырға хатырламыр.\n“Бизим евимизә ән чох зәрәри 2016-ҹы илдә “Метју” гасырғасы вурду. Һәјәтдәки кәрпиҹләри һаваја совурду, чардағы тамамилә дағытды, ағаҹлары гырды. Инди мән саламат галан галан ағаҹлары да кәсмәјә һазырлашырам”-Ескудеро “Ирма” гасырғасынын ардынҹа журналистә данышыр. Дејир ки, “Ирма” гасырғасы барәдә хәбәрдарлығы ешидәндә евини вә она әзиз олан әшјалары бүтүнлүклә итирәҹәјиндән горхурду.\nЕскудеронун евинин дамы “Метју” гасырғасында дағылыб. Дам даһа ҝүҹлү гасырғаја давам ҝәтирә биләҹәк шәкилдә јенидән тикилиб. Лакин “Ирма” гасырғасынын јахынлашдығыны ешидәндә Ескудеро евин бүтүнлүклә дағыла биләҹәјиндән горхуб. Чүнки гасырға сүрәти саатда 160 мил олан күләклә мүшаијәт олунурду.\n“Биз дүшүндүк ки, күләјин сүрәти саатда 150 мил олса евимиз давам ҝәтирмәјәҹәк”-Ескудеро дејир. Лакин кечмиш сәфирин еви зәрәр ҝөрсә дә саламат галыб. Инди о, јени гасырғалар үчүн еһтијат тәдбирләри ҝөрүр.\nХатырладаг ки, Стенли Ескудеро 1997-2000-ҹи илләрдә АБШ-ын Бакыдакы сәфири олуб. Дипломатик миссијасы баша чатдыгдан сонра о, истефаја ҝөндәрилиб вә Бакыда галмаға үстүнлүк вериб. Ескудеро бурада өзүнә бизнес гуруб, һәтта бир вахтлар ЈАП-а үзв олдуғуну да ачыгламышды.\nҺабелә Ескудеро Бакыдакы “Мҹ Доналдс” ресторанлар шәбәкәсинин саһиби кими дә танынырды. Кечмиш сәфир Нардаранда өзүнә дәбдәбәли вилла да тикдирмишди. О, бир мүддәт АБШ-Азәрбајҹан Тиҹарәт Палатасына рәһбәрлик едиб. Ескудеронун Бакыны нәвахт тәркетдији мәлум дејил.


Q=9	C=0	SS=0	LS=9	PS=0	DC=0	LC=0	SD=0	BS=3	G0=5	G1=5	G2=4	DLID=az_RU	BODY=Мәшриг – Түркијә ордусунун мүдахиләси вә Идлибдә мүвәггәти атәшкәс мүгавиләси илә террорчулар аз да олса, Идлибин ишғалыны бир нечә ҝүнлүк давам етдирә билдиләр. Лакин јаваш-јаваш Сурија ордусунун Идлиб әмәлијјатына башлајаҹағы хәбәрләри долашмагдадыр.\nӨтән бир нечә ајда ҹәбһә хәттиндә атәшкәсә бахмајараг террорчулар дәфәләрлә Сурија ордусунун мөвгеләринә һүҹум едәрәк, атәшкәси позублар. Әлбәттә, онларын бу һәрәкәти Сурија ордусунун әзиҹи ҹаваблары илә үзләшиб. Амма бу арада мүгавимәт гүввәләри дә Сурија дөвләти вә ордусуна дәстәк олараг бу өлкәдә тәкфирчи терроризмлә мүбаризәдә парлаг аддымлар атыблар.\nДүнән террорчулара бағлы бир сыра медиалар хәбәр вердиләр ки, “Азад Орду” террор групунун сабиг төрәмә коалисијасы олан “Азад Вәтән Ҹәбһәси”нин 1-ҹи бригадасынын командири Ҹәбәлуз-Завијә мәнтәгәсиндә өз автомобилиндә бир Иран дрону васитәсилә өлдүрүлүб.\nҺишам Әбу Әһмәд адлы бу шәхс Идлиб террорчуларынын танынымыш командирләриндән сајылырды.\nҺишам Әбу Әһмәд, “Азад Вәтән Ҹәбһәси” террор групунун 1-ҹи бригадасынын командири\nТеррор групунун командири һансы дрон васитәсилә овланыб?\nСурија ордусуна дәстәк верән груплар арасында иранлы һәрби мүшавирләрин һүҹум характерли силаһлы дронларла тәҹһиз олунмасына диггәт етмәклә сөзсүз ки, бу әмәлијјат Иран дрон биригадалары тәрәфиндән һәјата кечирилиб. Өтән илләрдә Иранын Суријада һәјата кечирдији дрон һүҹуму әмәлијјатларынын ҝөрүнтүләриндән мәлум олур ки, ики нөв дрон Суријанын мүхтәлиф мәнтәгәләриндә дәфәләрлә ҝөрүнтүләнмишдир вә онлар “Шаһид-129” вә “Муһаҹир-6” дронларыдыр. Дрон нәзарәт мәркәзләриндән бири Һома аеропортунда јерләшир вә онун Ҹәбәлуз-Завијә мәнтәгәсинә ән јахын база олдуғуна диггәт етмәклә, әмәлијјатын иҹра едилдији јер сајылыр. Чох ҝүман ки, бу базадакы Муһаҹир-6 дрону террорчуларын бөјүк командирләрини овламагла мәшғулдур.\nГабаглар Һома аеропортунда Муһаҹир-6 дронларынын һүзуруну исбат едән ҝөрүнтүләр јајылыб.\nҺома аеропортунда Муһаҹир-6 дронунун ҝөрүнтүсү\nИран дронларынын ҹари илдә диҝәр уғурлары\nҸари ил 16 апрелдә сосиал шәбәкәләрдә террорчулара аид истифадәчи һесабларнда сүрәтлә јајылан хәбәрләрдән мәлум олду ки, танк әлејһинә ән мәшһур операторлардан бири өз шәхси автомобили илә Идлиб әјаләтинин Сәһлул-Ғаб мәнтәгәсиндә ҝедәркән Иран дронлары тәрәфиндән танынмыш вә ачылан атәш нәтиҹәсиндә мәһв олмушдур.\nМаһир Куҹаг адлы бу террорчу Азад Орду террор групунун танк әлејһинә 1-ҹи саһил бригадасында фәалијјәт ҝөстәрмишдир. Террорчуларын сөзләринә ҝөрә, Маһир Суријада дахили дөјүшләр боју БҜМ-71 ТОW танк әлејһинә ракетлә 155 уғурлу ов һәјата кечирибмиш.\n1 вә 2-ҹи саһил бригадалары, 13-ҹү бригада вә диҝәр бир нечә террор групу 2014-ҹү илдә бирбаша Америка ордусу тәрәфиндән ТОW ракетләри илә тәҹһиз едилмиш вә америкалы һәрбчиләр васитәсилә тәлим ҝөрмүш террорчулардан ибарәтдир.\nХалиф Хәлуф, Суһејл Һәмуд (ләгәби: ТОW атасы), Әбу Һәмзә вә танк әлејһинә бир чох танынмыш операторлар бу групларын үзвләридир.\n2017-ҹи илдә мәһв едилмиш анти-танк оператору Халиф Хәлуф\nБу әмәлијјат дәгиг мәлумат, вахтында танымаг вә Идлибин дәринлијиндә дүшмән гүввәләрини өз гүввәләриндән ајырд етмәји јүксәк сәвијјәдә баҹармаг, һабелә кечид јолларында террорчуларын автомобилини овламаг бахымындан һәгигәтән дә чох парлаг вә бәнзәрсиз бир әмәлијјат сајылыр.\nБәлкә дә белә бир әмәлијјаты Сурија мүһарибәсиндә тәкҹә Американын һава гүввәләри он гат бундан артыг тәҹһизат вә технолоҝијадан истифадә етмәклә һәјата кечирә биләр.\nӘлбәттә, дүнја КИВ-ләри Иран дронларынын бу уғурларыны ҝизләтмәк үчүн сөзүҝедән әмәлијјатлары ишыгландырмамышдыр.


Q=10	C=6	SS=6	LS=3	PS=0	DC=0	LC=0	SD=0	BS=1	G0=17	G1=16	G2=9	DLID=az_RU	BODY=Sentyabr 26, 2017 - 7:15 PM Хәбәрин коду : 856593 Мәнбә : maide.az Link:\nӘһлибејт (ә) Хәбәр Аҝентлијинин вердији мәлумата Һаҹы Сәрдарын мәһкәмәсиндә вәкилләр данышмагдан имтина едибләр.\nБуну Маиде.Аз-а ачыгламасында вәкил Јалчын Иманов билдириб. О, гејд едиб ки, чохлу сајда полис әмәкдашлары, ППХ автомобилләри әразидә иди. “Вәкилләр буна етираз әламәти олараг мәһкәмәдә чыхыш етмәкдән имтина етди. Јалныз Шејх Сәрдар өзү данышды вә ганунсуз һәбс едилдијини билдирди. Гыса мүшавирәдән сонра һакимләр Масаллы рајон мәһкәмәсинин гәрарыны гүввәдә сахлады”.\nЈ. Иманов ону да билдириб ки, һөкмдән касасија шикајәти вериләҹәк.\nВәкил Ҹавад Ҹавадов Маиде.Аз-а ачыгламасында билдириб ки, мәһкәмәнин гәрары гүввәдә сахламасы бир даһа әдаләтсиз аддым атылдығыны ҝөстәрди. Һәмчинин мәһкәмәјә јарадылан сүни манеәләр дә гәбуледилмәздир.\nҸ. Ҹавадов Шејх Сәрдарын она дәстәк верән һәр кәсә тәшәккүр етдијини дә әлавә едиб.\nГејд едәк ки, мәһкәмәдә вәкилләр Ј.Иманов вә Ҹавад Ҹавадов бу ҹүр давраныша етираз едиб. Онлар дејиб ки, С.Бабајевин мәһкәмәсинин ады "ачыг" олса да, фактики гапалы кечирилир, просеси изләмәјә ҝәлән шәхсләрин мәһкәмәдә иштиракына имкан верилмир. Вәкилләр етираз олараг, мәһкәмәдә мүдафиә чыхышындан имтина едиб.\nС.Бабајев өзү исә чыхышында һаггындакы һөкмүн ганунсуз вә әсассыз олдуғуну билдириб. Конкрет фактлары садалајан илаһијјатчы дејиб ки, мәсҹиддә намаз гылмаға, хүтбә охумаға ҝөрә адамы һәбс етмәк абсурддур. О, һөкмүн ләғв олунмасыны вә бәраәт верилмәсини истәјиб.\nДини Етигад вә Виҹдан Азадлыглары Мүдафиә Мәркәзинин (ДЕВАММ) сәдри Һаҹы Илгар Ибараһимоғлу Шејх Сәрдар Һаҹыһәсәнлинин апелјасија мәһкәмәси тәрәфиндән һәбсдә сахланмасына мүнасибәт билдирәркән дејиб ки, илләр өнҹә бир ибарә ишләнмишди ки, бу өлкәдә мүсәлманларын дини чохлуг олмасына рәғмән дини азлыглар гәдәр һүгуг вә азадлыглары јохдур. “Бу ҝүн намаз үстүндә һәбс едилән бир руһанинин нөвбәти инстансија мәһкәмәсиндә јенә һәбсдә сахланмасы бир даһа ону сүбут едир ки, Азәрбајҹан мүсәлман өлкәси олса да, дини азлыг гәдәр һүгуг вә азадлыглары горунуб тәмин олунмур”.\nО, гејд едиб ки, дүнјанын бүтүн өлкәләриндә мүсәлман олан шәхсин фундаментал һүгугу олан намаза һеч бир манеә јохдур. “Лакин тәәссүфләр олсун ки, Азәрбајҹанда “намаз мәһбусу” анлајышы мејдана чыхыб. Чүнки намаз елә бир анлајышдыр ки, истәр ҹәм шәкилдә, истәрсә дә фәрди олараг гылынарса, буна манеә олмағын һеч бир изаһы јохдур. Амма тәәссүф ки, бу ҝүн биз буну јашајырыг. Әслиндә намаза ҝөрә һәбс Азәрбајҹан адына бир утанҹвериҹи мәсәләдир. Һәм һүгуги, һәм дә мәнәви бахымдан бу гәбуледилмәздир”.\nХатырладаг ки, бу ҝүн Ширван шәһәр апелјасија мәһкәмәсиндә, намаз мәһбусу, Азәрбајҹан Руһаниләр Мәҹлисинин (АРМ) үзвү, Маиде.аз сајтынын баш редактору Шејх Сәрдар Һаҹыһәсәнлинин шикајәти әсасында саат 9:30-да мәһкәмә просесинин кечирилиб.\nАпеллјасија Мәһкәмәсиндә Рафиг Ҹәлиловун сәдрлик етдији һакимләр коллеҝијасы гыса мүшавирәдән сонра апеллјасија шикајәтинин тәмин олунмадығыны вә С.Бабајевин 3 ил азадлыгдан мәһрум едилмәси һагда Масаллы Рајон Мәһкәмәсинин һөкмүнүн гүввәдә сахландығыны елан едиб.\nSentyabr 13, 2017 - 10:07 PM\nАббас Һүсејн һәбсханада тәһдид едилдијини дејир\nSentyabr 13, 2017 - 9:01 PM\nSentyabr 11, 2017 - 4:51 PM


Q=6	C=4	SS=3	LS=1	PS=0	DC=0	LC=0	SD=0	BS=3	G0=114	G1=86	G2=38	DLID=az_RU	BODY=Биографија: Падшаһлыг јолунда мәнә галан нишанәләр | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Конго Литва Маврики креолу Македонија Малта Непал Нидерланд Норвеч Сејшел креолу Увеа Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуҹарат гырғыз дреһу дхолуо еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кореја коса куангали куанјама латыш лингала лози лувале луганда лунда малагаси малај малајалам маратһ мајја маҹар михе монгол нгабар ндебеле ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тигре тсонга тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева шона јапон јунан ҝүрҹү Һаити креолу һилигајнон һинд әрәб өзбәк\nПадшаһлыг јолунда мәнә галан нишанәләр\nНәгл етди МИЛДРЕД ОЛСОН\n1947-ҹи илдә Санта-Анада (Салвадор) Католик килсәсинин кешишләри ҹамааты Јеһованын Шаһидләринә гаршы гызышдырды. Гардашлар һәр һәфтә олдуғу кими «Ҝөзәтчи гүлләси» журналыны мүзакирә едәркән ушаглар хүсуси тәјинатлы мүждәчинин евини дашламаға башладылар. Сонра кешишләрин башчылығы алтында етираз аксијасы кечирилди. Бәзиләри мәшәл, бәзиләри исә дини плакатлар дашыјырды. Тәхминән ики саата јахын онлар бинаны дашлајыб гышгырырдылар: «Јеһоваја өлүм!» «Јашасын мүгәддәс Мәрјәм!» Онларын мәгсәди хүсуси тәјинатлы мүждәчиләри үркүдүб шәһәрдән гачырмаг иди. Бу һадисә илә үзләшәнләрдән бири дә мән идим, чүнки\nдүз 67 ил бундан өнҹә мән дә һәмин ҝөрүшдә идим *.\nБУ ҺАДИСӘДӘН ики ил габаг әмәкдашым Евелин Трабертлә бирҝә Ҝөзәтчи Гүлләсинин Мүгәддәс Китаб Мәктәби Ҝилеадын 4-ҹү синфини битирдик. О вахтлар бу мәктәб Итаканын (Нју-Јорк) јахынлығында јерләширди. Бизи Санта-Ана шәһәриндә хидмәт етмәјә тәјин етдиләр. Тәхминән 29 иллик хүсуси тәјинатлы мүждәчи кими хидмәтимдән данышмаздан өнҹә бу хидмәти нә үчүн сечдијим һагда сөз ачмаг истәјәрдим.\nМән 1923-ҹү илдә дүнјаја ҝөз ачанда валидејнләрим Ҹон вә Јева Олсон Вашингтон штатынын Спокан шәһәриндә (АБШ) јашајырдылар. Онлар лүтеран олсалар да, килсәнин ҹәһәннәм оду тәлимини гәбул етмирдиләр, белә ки, бу тәлими иман етдикләри мәһәббәтли Аллаһа јарашдыра билмирдиләр (1 Јәһ. 4:8). Атам чөрәк заводунда ишләјирди вә бир ахшам иш јолдашларындан бири она ачыглады ки, ҹәһәннәм әзабы тәлими Мүгәддәс Китаба әсасланмыр. Тезликлә валидејнләрим Јеһованын Шаһидләри илә Мүгәддәс Китабы өјрәнмәјә башладылар вә Аллаһын Кәламында өлүмдән сонракы һәјатла бағлы әслиндә нә дејилдијини өјрәндиләр.\nҺәмин вахт ҹәми доггуз јашым олса да, валидејнләримин јениҹә өјрәндикләри Мүгәддәс Китаб һәгигәтләри һагда неҹә ағыздолусу данышдыглары һәлә дә јадымдадыр. Онлар Аллаһын адынын Јеһова олдуғуну өјрәнәндә һәгигәтә даһа да бағландылар вә Үч үгнум тәлиминин ҹәфәнҝијат олдуғуну анладылар. Мән дә инсаны азад едән һәгигәти өјрәнмәклә Мүгәддәс Јазыларын һејрәтамиз тәлимләрини сүнҝәр кими ҹаныма чәкмәјә башладым (Јәһ. 8:32). Мүгәддәс Китабы арашдырмаг мәнә һеч вахт ҹансыхыҹы ҝәлмәјиб, әксинә бу, һәмишә мәнә зөвг вериб. Утанҹаг олсам да, валидејнләримлә бирҝә тәблиғә чыхырдым. Онлар 1934-ҹү илдә, мән исә 1939-ҹу илдә 16 јашымда өзүмү Јеһоваја һәср едиб вәфтиз олундум.\n1941-ҹи илдә, валидејнләримлә бирҝә Сент-Луисдәки (Миссури) конгресдә\n1940-ҹы илин јајында евимизи сатыб үчүмүз дә Кер-д’Алендә (Ајдаһо штаты) пионер хидмәтинә башладыг. Биз автосервисин икинҹи мәртәбәсиндәки мәнзилдә кирајә галырдыг. Евимиздә јығынҹаг ҝөрүшләри дә кечирилирди. О вахтлар тәк-түк јығынҹагларын өз Падшаһлыг залы вар иди. Буна ҝөрә дә әксәр јығынҹаглар ҝөрүшләри евләрдә вә ја кирајә јерләрдә кечирирди.\n1941-ҹи илдә аиләликҹә Сент-Луис шәһәриндә (Миссури штаты) кечирилән конгресдә иштирак етдик. Базар ҝүнү ушаглар үчүн хүсуси ҝүн иди, 5—18 јашларында олан ушаглары сәһнәнин өнүндәки ҹәрҝәләрдә әјләшдирмишдиләр. Чыхышынын ән ваҹиб мәгамында Ҹозеф Рутерфорд гардаш бизә белә деди: «Аллаһа вә Онун Падшаһына табе олмаға гәти гәрарлы олан сизләр,.. ушаглар,.. зәһмәт олмаса, ајаға галхын!» Һамымыз галхдыг. Сонра Рутерфорд гардаш ҝур сәслә бәјан етди: «Будур, Падшаһлығын 15 000-дән чох јени шаһиди!» Елә бу андан гәрара ҝәлдим ки, пионерлик мәним һәјат јолум олмалыдыр.\nСент-Луисдәки конгресдән бир нечә ај сонра аиләликҹә ҹәнуби Калифорнијаја көчдүк. Тәјинатымыза Окснард шәһәриндәки јығынҹагдан башладыг. Биз ҹәми бир чарпајысы олан балаҹа бир фургонда јашајырдыг. Ахшамлар «чарпајымы» масанын үстүндә ачырдылар, ачығы бу, һеч дә мәним әввәлки јатаг отағымын јерини вермирди!\nБиз Калифорнијаја ҝәлмәздән бир аз әввәл 1941-ҹи ил декабрын 7-си Јапонија Һавај адаларындакы Перл-Һарбора һүҹум етмишди. Нөвбәти ҝүн Бирләшмиш Штатлар Икинҹи Дүнја мүһарибәсинә гошулду. Һакимијјәт нүмајәндәләри бүтүн ишыглары сөндүрмүшдү вә биз сәһәрә кими ишыгсыз галмышдыг. Јапон суалты гајыглары Калифорнија саһилини нәзарәтдә сахлајырды. Лакин һәр јер зүлмәт гаранлыг олдуғу үчүн онлар адаја һүҹум едә билмәмишдиләр.\nБир нечә ајдан сонра 1942-ҹи илин сентјабрында биз Кливленддә (Оһајо) кечирилән Јени Дүнја Теократик Конгресиндә иштирак етдик. Орада Нејтан Норр гардаш «Сүлһ мүмкүндүрмү?» адлы мәрузә илә чыхыш етмишди. Чыхышында о, «Вәһј» китабынын 17-ҹи фәслиндәки «вәһши һејван әввәлләр олмушду, инди јохдур, амма үммандан чыхмаг үзрәдир» сөзләрини мүзакирә етмишди (Вәһј 17:8, 11). Норр гардаш изаһ етмишди ки, «вәһши һејван» 1939-ҹу илдә фәалијјәтини дајандырмыш Милләтләр Ҹәмијјәтидир. Мүгәддәс Китабда габагҹадан дејилмишди ки, Милләтләр Ҹәмијјәти сүлһү гисмән бәрпа етмәк үчүн јенидән гајыдаҹаг. Беләликлә, 1945-ҹи илдә Икинҹи Дүнја мүһарибәси сона јетди вә «вәһши һејван» Бирләшмиш Милләтләр Тәшкилаты ады илә јенидән пејда олду. Һәмин дөврдә Јеһованын Шаһидләринин үмумдүнја тәблиғ иши ҝениш вүсәт алмышды. О вахтдан бәри әмәлли-башлы артым олуб!\nҺәмин пејғәмбәрлик мәнә гаршыда олаҹаг шејләри ҝөрмәјә көмәк етди. Нөвбәти илдә Ҝилеад Мәктәбинин ачылаҹағы һагда елан хүсуси тәјинатлы мүждәчи олмаг истәјими даһа да аловландырды. 1943-ҹү илдә мән Портлендә (Орегон) пионер тәјин олундум. О вахтлар биз евдән-евә тәблиғдә фонографлардан истифадә едир вә Аллаһын Падшаһлығы һагда Мүгәддәс Китаб әсасында әдәбијјатлар тәклиф едирдик. Һәмин или фикрим-зикрим анҹаг хүсуси тәјинатлы мүждәчи олмаг иди.\n1944-ҹү илдә әзиз достум Евелин Трабертлә бирҝә Ҝилеад мәктәбинә дәвәт алдыг. Беш ај әрзиндә тәлиматчыларымыз бизә Мүгәддәс Китабы севә-севә өјрәтмәјин сирләрини ачдылар. Онларын һәлимлији бизи валеһ етмишди. Бәзән наһар вахты һәмин гардашлар офисиант кими бизә гуллуг едирдиләр. Биз мәктәби 1945-ҹи ил јанварын 22-си битирдик.\nХҮСУСИ ТӘЈИНАТЛЫ МҮЖДӘЧИ ТӘЈИНАТЫМ\nЕвелин, мән, Лео вә Естер Маһан ҹүтлүјү 1946-ҹы илин ијунунда тәјин олдуғумуз Салвадора ҝәлиб чыхдыг. Орада ҝөрдүк ки, мәһсул «бичинә һазырдыр» (Јәһ. 4:35). Јухарыда сизә бәһс етдијим һадисәдән дә ајдын ҝөрүндүјү кими бизим орада олмағымыз руһаниләри јаман гәзәбләндирмишди. Һәмин һадисәдән ҹәми бир һәфтә габаг Санта-Анада биринҹи рајон конгресимиз кечирилмишди. Биз һамыны ачыг мәрузәни динләмәјә дәвәт етмишдик вә тәхминән 500 нәфәрин ҝәлмәси бизи чох севиндирмишди. Бу шәһәрдән гачмаг әвәзинә, гәрара ҝәлдик ки, галыб сәмими инсанлара көмәк етсәк, даһа јахшы олар. Руһаниләр ҹамаата Мүгәддәс китабы охумағы гадаған етсә дә вә бу китабын нүсхәси чох аз адамда олса да, һәгигәти ахтаранлар чох иди. Бу инсанлар Аллаһ вә Онун јер үзүнү Ҹәннәтә чевирмәклә бағлы нијјәти һагда онлара мәлумат вермәк үчүн испан дилини өјрәнмәјимизи олдугҹа дәјәрләндирирдиләр.\nДөрд синиф јолдашымла мән Салвадора тәјин олундуг. Солдан саға: Евелин Траберт, Милли Брашер, Естер Маһан, мән вә Лео Маһан\nМүгәддәс Китабы илк өјрәтдијим кәсләрдән бири Роса Асенсијо олуб. Мүгәддәс Китабы өјрәнмәјә башладыгдан сонра о, бирҝә јашадығы кишидән ајрылды. Чох кечмәмиш һәмин киши дә Мүгәддәс Китабы арашдырмаға башлады. Онлар никаһа дахил олуб вәфтиз олунду вә Јеһованын фәал хидмәтчиләри олдулар. Санта-Анада илк јерли пионер елә Роса олуб *.\nРосанын балаҹа бир әрзаг дүканы вар иди. Хидмәтә чыханда дүканы бағламалы олурду вә әмин иди ки, Јеһова рузисини јетирәҹәк. О, бир нечә саатдан сонра гајыдыб дүканы ачанда мүштәриләр ора ахышырды. Роса Матта 6:33 ајәсиндәки сөзләрин доғрулуғуна шәхсән әмин олмушду. О, сон нәфәсинә кими Јеһоваја садиг галды.\nБиз алты хүсуси тәјинатлы мүждәчи бир евдә галырдыг. Вә бир ҝүн бир кешиш евиндә галдығымыз кишинин јанына ҝәлиб ону һәдәләди ки, бизи евдән чыхармаса, о вә арвады килсәдән говулаҹаглар. Ев јијәси танынмыш иш адамы иди вә онсуз да кешишләрин һәрәкәтләриндән зәһләси ҝедирди. Буна ҝөрә дә онун сөзләриндән горхуб еләмәди. Һәтта кешишә билдирди ки, килсәдән говулаҹағы һеч онун веҹинә дә дејил. Бизә дә деди ки, үрәјимиз нә гәдәр истәјирсә, о гәдәр дә гала биләрик.\nТАНЫНМЫШ АДАМ ШАҺИД ОЛУР\n1955-ҹи илдә тикилән филиал\nДиҝәр хүсуси тәјинатлы мүждәчи пајтахт шәһәр олан Сан-Салвадорда Балтасар Перла адлы бир мүһәндисин арвады илә Мүгәддәс Китаб өјрәнмәси кечирирди. Бу ҝөзәл инсан дин хадимләринин икиүзлүлүјүнү ҝөрәндән сонра Аллаһа инамыны итирмишди. Филиал бинасынын тикинтиси башлајанда Балтасар һәлә һәгигәтдә олмаса да, билдирди ки, лајиһәнин чәкилмәсиндә вә тикилмәсиндә онлара тәмәннасыз көмәк едә биләр.\nБу пројектдә Јеһованын халгы илә әмәкдашлыг етдикдән сонра Балтасар әмин олду ки, о, һәгигәти тапыб. О, 1955-ҹи ил ијулун 22-дә вәфтиз олунду. Чох кечмәмиш арвады Паулина да вәфтиз олунду. Ушагларынын икиси дә Јеһоваја сәдагәтлә хидмәт едир. Оғлу, кичик Балтасар 49 илдир ки, Бруклиндәки Бет-Елдә хидмәт едир. Орада о, бүтүн дүнјаны әһатә едән тәблиғ ишини дәстәкләјир вә һал-һазырда Бирләшмиш Штатларда филиал комитәсинин үзвүдүр *.\nСан-Салвадорда конгресләр кечирилмәјә башлајанда Балтасар гардаш бизә бөјүк идман залы тутмаға көмәк етди. Биринҹи дәфә јалныз бир нечә ҹәрҝәни долдурмушдугса, Јеһованын көмәји илә илдән-илә сајымыз артды вә бүтүн залы долдурдуг, һәтта сонралар ора сығышмырдыг! Бу севиндириҹи тәдбирләрә ҝәләнләрин арасында вахтилә мәним өјрәтдијим адамлар да вар иди. Һеч билирсиниз, әввәлләр өјрәтдијим инсанларын мәнә «нәвәләр» бәхш етмәләри, јәни онларын өјрәтдији инсанларын вәфтиз олундуғуну ҝөрмәк мәнә неҹә дә бөјүк севинҹ ҝәтирир?!\nФ. У. Франз конгресдә хүсуси тәјинатлы мүждәчиләрә мүраҹиәт едир\nКонгресләрин бириндә бир гардаш мәнә јахынлашыб деди ки, етираф етмәк истәјир. Ону танымадығым үчүн бу, мәнә гәрибә ҝәлди. О деди: «Санта-Анада сизи дашлајан ушаглардан бири дә мән идим». Ишә бир бах, инди о, мәнимлә бирҝә Јеһоваја хидмәт едир! Бу, мәни елә севиндирмишди ки. Һәмин сөһбәтдән сонра мән бир даһа әмин олдум ки, бир инсанын һәјатда сечә биләҹәји ән јахшы јол таммүддәтли хидмәтдир.\nСалвадорда иштирак етдијимиз илк рајон конгреси\nМӘНИ ХОШБӘХТ ЕДӘН СЕЧИМЛӘРИМ\nТәхминән 29 ил хүсуси тәјинатлы мүждәчи кими Салвадорда хидмәт етмишәм; әввәлҹә Санта-Анада, ардынҹа Сонсонатедә, сонра Санта-Теклада, ахырда исә Сан-Салвадорда. 1975-ҹи илдә чохлу дуа едиб фикирләшдикдән сонра гәрара ҝәлдим ки, хүсуси тәјинатлы мүждәчи хидмәтими дајандырыб Спокана гајыдым. Јаша долмуш иманлы валидејнләримин мәнә еһтијаҹы вар иди.\n1979-ҹу илдә атамы дәфн етдикдән сонра сағламлығы ҝүнү-ҝүндән писләшән анамын гејдинә галмаға башладым. Анам сәккиз ил дә јашады вә 94 јашында вәфат етди. Бу ағыр илләр әрзиндә һәм физики, һәм дә емосионал ҹәһәтдән лап әлдән дүшмүшдүм. Стрессдән ағрылы даирәви дәмров хәстәлији тапдым. Дуаларым вә Јеһованын нәвазиши мәни ајаға галдырды. Мән дөзүм сынағыны аша билдим. Јеһованын: «Сачларыныза дән дүшәнәҹән Мән сизи апараҹағам,.. дашыјаҹағам,.. хилас едәҹәјәм», — сөзләрини өз үзәримдә һисс етдим (Јешаја 46:4).\n1990-ҹы илдә Омака (Вашингтон) көчдүм. Орада да испандилли әразидә хидмәт етдим. Мүгәддәс Китабы өјрәтдијим инсанлардан бәзиләри вәфтиз олунду. Омакдакы евимә бахмаға даһа ҝүҹүм галмадығы үчүн 2007-ҹи илин нојабрында гоншу шәһәрә, Челана (Вашингтон) көчдүм. Орадакы испандилли јығынҹағын үзвләри гуллуғумда дурур, буна ҝөрә онлара нә гәдәр миннәтдар олсам аздыр. Бурада јеҝанә јашлы Шаһид олдуғум үчүн баҹы-гардашлар мәни өз «нәнәләри» кими һимајәләринә ҝөтүрүбләр.\nӨзүмү тамамилә хидмәтә һәср едим дејә субајлығы сечсәм дә, чохлу руһани балаларым олду (1 Кор. 7:34, 35). Һәмишә дүшүнмүшәм ки, бир әлдә ики гарпыз тутмаг мүмкүн дејил. Буна ҝөрә дә мән биринҹи шејләри биринҹи јерә гојдум, һәјатымы Јеһоваја хидмәтә вердим. Јени дүнјада башга ишләрә о гәдәр вахтым олаҹаг ки. Ән хошума ҝәлән ајә Мәзмур 145:16 ајәсидир. Бурада Јеһова бизи «һәр бир мәхлугу истәјинә [чатдыраҹағына]» әмин едир (Јени Дүнја тәрҹүмәси).\nПионер хидмәти үрәјими ҹаван сахлајыр\nИнди 91 јашым вар вә сағламлығымдан һеч бир шикајәтим јохдур, буна ҝөрә һәлә дә пионерәм. Бу хидмәт мәнә ҹаван үрәк вә јашамаг ешги верир. Илк дәфә Салвадора ҝәлдијим вахт орада тәблиғ иши һәлә тәзә-тәзә башлајырды. Шејтанын амансыз тәгибләринә бахмајараг, инди орада 39 000-дән чох тәблиғчи вар. Бу, һәгигәтән дә, иманымы мөһкәмләндирир. Сонда ону дејә биләрәм ки, Јеһова Өз мүгәддәс руһу илә халгына арха дурур!\n^ абз. 4 1981-ҹи илин «Јеһованын Шаһидләринин иллик мәҹмуәси»нин 45, 46-ҹы сәһифәләринә (инҝ.) бах.\n^ абз. 19 1981-ҹи илин «Иллик мәҹмуә»синин 41, 42-ҹи сәһифәләринә (инҝ.) бах.\n^ абз. 24 1981-ҹи илин «Иллик мәҹмуә»синин 66, 67, 74 вә 75-ҹи сәһифәләринә (инҝ.) бах.


Q=6	C=6	SS=6	LS=0	PS=3	DC=3	LC=0	SD=0	BS=3	G0=18	G1=12	G2=6	DLID=az_RU	BODY=Пул мәсәләсини неҹә һәлл етмәли? | Хошбәхт аиләм\nПул мәсәләсини неҹә һәлл етмәли?\n«Мәсләһәтли иш уғурлу олар» (Мәсәлләр 20:18).\nАиләни там тәмин едә билмәк үчүн пул лазымдыр (Мәсәлләр 30:8). Мүгәддәс Китаба әсасән, «пул... инсанын сипәридир» (Ваиз 7:12). Әрлә арвада пул мәсәләсини мүзакирә етмәк чәтин ҝәлә биләр, анҹаг јол вермәк олмаз ки, бу, аиләдә проблемә чеврилсин (Ефеслиләрә 4:32). Онлар бир-бирләринә етибар етмәли вә пулу нәјә хәрҹләмәклә бағлы бир-биринин фикрини нәзәрә алмалыдырлар.\n1 БҮДҸӘ ТӘРТИБ ЕДИН\nМҮГӘДДӘС КИТАБ ДЕЈИР: «Сиздән кимсә бир гүллә тикмәк фикринә дүшсә, мәҝәр тикинтини гуртармаға ҝүҹүнүн чатыб-чатмајаҹағыны билмәк үчүн әввәлҹә отуруб мәсрәфләри һесабламаз?» (Лука 14:28). Пулу неҹә хәрҹләмәји бирҝә планлашдырмаг олдугҹа ваҹибдир (Амус 3:3). Нәјә еһтијаҹ дујдуғунузу вә нә гәдәр пул хәрҹләјә биләҹәјинизи гәрарлашдырын (Мәсәлләр 31:16). Ҹибиниздә пул оланда дәрһал башына даш салмајын. Баҹардығыныз гәдәр борҹа ҝирмәјин. Имканларыныза ҝөрә јашамаға чалышын (Мәсәлләр 21:5; 22:7).\nАјын ахырында пулунуз галанда ону неҹә истифадә едәҹәјинизә бирҝә гәрар верин\nӘҝәр бүдҹәдән кәнара чыхмысынызса, мәсрәфләри неҹә азалдаҹағынызы дүшүнүн. Ола билсин, сиз јарымфабрикат јемәкләр алмаг әвәзинә, өзүнүз биширмәк гәрарына ҝәләҹәксиниз\n2 ДҮРҮСТ ВӘ РЕАЛИСТ ОЛУН\nМҮГӘДДӘС КИТАБ ДЕЈИР: «Тәкҹә Јеһованын ҝөзүндә јох, инсанларын ҝөзүндә дә һәр ҹәһәтдән дүрүст олмаға [чалышын]» (2 Коринфлиләрә 8:21). Нә гәдәр газандығынызы вә хәрҹләдијинизи һәјат јолдашыныздан ҝизләтмәјин.\nМадди дурумунузла бағлы ваҹиб гәрарлар гәбул едәркән мүтләг һәјат јолдашынызла мәсләһәтләшин (Мәсәлләр 13:10). Пул мәсәләсиндә ачыг сөһбәт етмәк аиләдә сүлһү горумаға көмәк едәҹәк. Газандығыныз пула шәхси пулунуз кими јох, бүтүн аиләнин пулу кими јанашын (1 Тимутијә 5:8).\nҺәрәнин истәдији кими хәрҹләјә биләҹәји мәбләғи мүәјјәнләшдирин\nПул мәсәләси барәдә сөһбәт етмәк үчүн проблемин јаранмасыны ҝөзләмәјин\nПул нә гәдәр ваҹиб олса да, онун аиләдә проблем јаратмасына вә лазымсыз јерә нараһатчылыға сәбәб олмасына јол вермәјин (Мәтта 6:25—34). Һәјатдан зөвг алмаг үчүн чохлу пула еһтијаҹ јохдур. Мүгәддәс Китабда дејилир: «Өзүнүзү һәр ҹүр тамаһкарлыгдан горујун» (Лука 12:15). Пулла ала биләҹәјиниз һеч бир шеј никаһыныз гәдәр дәјәрли ола билмәз. Буна ҝөрә дә саһиб олдуғунуз шејләрлә кифајәтләнин вә һәјатда ән ваҹиб шејин Аллаһла јахын мүнасибәтләр олдуғуну унутмајын. Онда аиләниз хошбәхт олаҹаг вә Јеһова сиздән разы галаҹаг (Ибраниләрә 13:5).\nБорҹа ҝирмәмәк үчүн аиләмә нә көмәк едә биләр?\nАхырынҹы дәфә нә вахт һәјат јолдашымла бүдҹәмизи мүзакирә етмишик?\nошбәхтлији пулла алмаг мүмкүн дејил, лакин Мүгәддәс Китабын дөрд принсипи сизә пул проблемләринин өһдәсиндән ҝәлмәјә көмәк едә биләр.


Q=15	C=13	SS=1	LS=0	PS=3	DC=0	LC=0	SD=0	BS=2	G0=46	G1=22	G2=11	DLID=az_RU	BODY=1 Ишмуил 30 | Онлајн Мүгәддәс Китаб | Јени дүнја тәрҹүмәси\n1 Ишмуил 30:1—31\nӘмалигәләр Сығлаға басгын едир (1—6)\nЈеһова Давуда гүввәт верир (6)\nДавуд әмалигәләри мәғлуб едир (7—31)\nДавуд әсирләри ҝери гајтарыр (18, 19)\nГәнимәти бөлүшдүрмәклә бағлы ҝөстәриш (23, 24)\n30 Давуд дәстәсилә үчүнҹү ҝүн Сығлаға+ чатды. Бу арада әмалигәләр+ ҹәнуба* вә Сығлаға басгын етмиш, Сығлағы тутуб шәһәрә од вурмушдулар. 2 Гадынлары вә кичикдән тутмуш бөјүјәдәк һамыны әсир апармышдылар.+ Амма һеч кәси өлдүрмәмишдиләр, адамлары ҝөтүрүб өз јоллары илә гајытмышдылар. 3 Давуд адамлары илә шәһәрә ҝирәндә ҝөрдү ки, шәһәр јаныб күлә дөнүб, гадынлар, гызлар, оғланлар әсир апарылыб. 4 Һамы һөнкүрүб ағлады, о гәдәр ағладылар ки, ахырда тагәтләри галмады. 5 Давудун ики арвады, јизраилли Аһнаам вә кармелли Набалын дул галмыш арвады Абигајил дә әсир ҝетмишди.+ 6 Давуд чох сыхылырды, чүнки адамлар оғул-гызларынын әсир дүшмәсиндән гәзәбләнәрәк ону дашгалаг етмәк истәјирдиләр. Амма Давуд Аллаһы Јеһовадан гүввәт алды.+ 7 Давуд Әхимәликин оғлу каһин Әбјатара+ деди: «Дөшлүјү бура ҝәтир».+ Әбјатар дөшлүјү Давудун јанына ҝәтирди. 8 Давуд Јеһовадан сорушду:+ «Басгынчылары тәгиб едим? Онлара чата биләрәм?» Аллаһ деди: «Тәгиб ет. Онлара чатаҹагсан, әсирләри гуртараҹагсан».+ 9 Давуд дәрһал јанындакы 600 нәфәрлә+ јола дүшдү. Ҝәлиб Бесор вадисинә чатдылар. Адамлардан бир гисми орада галды. 10 Давуд 400 нәфәрлә јолуна давам етди, 200 нәфәр исә чох јорулдуғундан Бесор вадисини кечә билмәјиб орада галды.+ 11 Чөлдә бир мисирлијә раст ҝәлдиләр. Ону тутуб Давудун јанына ҝәтирдиләр. Она чөрәк, су вердиләр. 12 Бир дилим әнҹир лавашанасы, ики кишмиш лавашанасы вердиләр. Үч ҝүн, үч ҝеҹә онун дилинә нә су, нә чөрәк дәјмәмишди. Јејәндән сонра онун ҹанына тагәт ҝәлди. 13 Давуд ондан сорушду: «Кимин гулусан? Һарадансан?» О ҹаваб верди: «Мән мисирлијәм, бир әмалигәнин гулујам. Хәстәләндијим үчүн үч ҝүн әввәл ағам мәни атыб ҝетди. 14 Биз кәритиләрдән+ ҹәнуба, Јәһудаја вә Калибдән+ ҹәнуба басгын етмишдик, Сығлаға од вуруб јандырмышдыг». 15 Давуд она деди: «Мәни о басгынчыларын јанына апара биләрсән?» О деди: «Әҝәр Аллаһа анд ичсән ки, мәни өлдүрмәјәҹәксән, јахуд ағама гајтармајаҹагсан, сәни басгынчыларын јанына апарарам». 16 О, Давуду басгынчыларын јанына апарды. Онлар һәр јана сәпәләнмишдиләр. Филишт вә Јәһуда дијарында әлә кечирдикләри бөјүк гәнимәтә ҝөрә јејиб-ичиб бајрам едирдиләр. 17 Давуд сәһәр алагаранлыгдан та ахшамадәк онлары гырды. Дәвәләрә миниб гачан 400 нәфәрдән башга һеч ким сағ галмады.+ 18 Давуд әмалигәләрин апардығы һәр шеји гајтарды,+ өзүнүн ики арвадыны да хилас етди. 19 Онлар оғул-гызларыны, талан едилмиш малларыны ҝери гајтардылар.+ Һеч нәләри, нә хырда, нә дә бөјүк шејләри әскик чыхмады. Давуд бүтүн апарылмыш шејләри ҝери гајтарды. 20 О һәмчинин мал-гараны, гојун-гузуну да ҝөтүрдү. Давудун адамлары бу һејванлары өз сүрүләринин габағына гатыб апарыр вә «бу, Давудун гәнимәтидир» дејирдиләр. 21 Сонра Давуд јорғун олдугларындан онунла ҝедә билмәјиб Бесор вадисиндә галмыш 200 нәфәрин јанына ҝәлди.+ Онлар Давудла дәстәсинин пишвазына чыхдылар. Давуд јахынлашыб онларла һал-әһвал тутду. 22 Амма Давудла ҝедәнләрин арасында олан јарамаз вә бәдхаһ адамлар дедиләр: «Онлар бизимлә ҝетмәдиләр. Ҝери алдығымыз гәнимәтдән онлара һеч нә вермәјәҹәјик. Гој јалныз арвад-ушагларыны ҝөтүрүб ҝетсинләр». 23 Амма Давуд деди: «Јох, гардашларым, белә олмаз. Бунлары бизә Јеһова вериб. О, бизи горуду, үстүмүзә ҝәлән басгынчылары мәғлуб етди.+ 24 Сизин бу дедикләринизлә ким разылашар? Дөјүшә ҝедәнлә јүкләрин јанында галана ејни пај дүшәҹәк.+ Һамынын пајы бәрабәр олаҹаг».+ 25 Һәмин ҝүндән етибарән, Давуд буну бүтүн Исраил үчүн гајда вә ганун етди. 26 Давуд Сығлаға гајыдандан сонра гәнимәтдән бир гәдәр ҝөтүрүб достларына, Јәһуда ағсаггалларына ҝөндәрди вә деди: «Бујурун, бу, Јеһованын дүшмәнләриндән таланан гәнимәтдән сизә совгатдыр!» 27 О, Бејтел+, Неҝевдәки* Рамут, Јәттир+, 28 Аруир, Шифмут, Иштима+, 29 Рагал, јарәһмиилләрин+ шәһәрләринин, гәниләрин+ шәһәрләринин, 30 Һорма+, Борашан, Атах, 31 Һәбрун+ ағсаггалларына вә дәстәси илә олдуғу бүтүн јерләрә совгат ҝөндәрди.\n^ Јахуд Неҝевә.\n^ Јахуд ҹәнубдакы.\n1 Ишмуил 30


Q=6	C=0	SS=0	LS=6	PS=0	DC=0	LC=0	SD=0	BS=0	G0=64	G1=58	G2=34	DLID=az_RU	BODY=2012-01-31, 8:48 PM\nӘфсуслар олсун ки, халгымыз һәлә дә совет империјасынын вурдуғу мәнәви зәрбәләрдән гуртула билмир вә үзүмүзә јени-јени тәһлүкә гапылары ачылыр. Мәнәвијјатымыза дәјән зәрбәдән сонра бу саһәдә јаранан бошлуг јетәринҹә вә лајигинҹә долдурулмадығындан һал-һазырда бизи бөјүк бир тәһлүкә гаршысында гојуб. Халгымызын дини билҝиләрдән хәбәрсизлији вә мәнәвијјата олан сусузлуғу батил дин, мәзһәб вә идеоложи мәктәбләрин бизи һәдәф гәрар вермәләри илә нәтиҹәләниб. Бу ишдә халгын мәнәвијјатына лагејд јанашан бәзи сапы өзүмүздән олан балталарын да ролу бөјүкдүр. Бәли, јәгин ки, ајдын олду, сөһбәт вәһһабиләрдән ҝедир. Әлбәттә, бу ҝүн онлар өзләрини ''сәләф'' вә ја ''мүслүм'' адландырырлар. Лакин адларыны ''әсһаб'' да гојсалар белә, јенә дә һәмин батил әгидәнин вә терроризмлә мәшһур вә мәшғул олан фиргәнин давамчыларыдырлар. Онларын адларынын дәјишилмәси әгидә вә әмәлләринин дәјишилмәсиндән хәбәр вермир. Өзүнә ''сәләф'', ''мүслүм'' ады гојанлар азғын әгидә, позғун әмәл саһибләри олан - Ибн Тејмијјә вә Мәһәммәд ибн Әбдүлвәһһабын ардыҹылларыдыр.\nИДДИАЛАРЫ ҸҮҸӘРДӘН МҮНБИТЛИК\nВәһһабилик 18-ҹи әсрин икинҹи јарысында Османлы хәлифәси 3-ҹү Султан Сәлимханын дөврүндә мејдана ҝәлмишдир. Инҝилтәрәнин хүсуси хидмәтләријлә јаранан бу мәзһәбин баниси өз азғын инанҹларыјла мүсәлманлар арасында хүсуси тәфригә салмагла мәшғул вә мәшһур олан Әрәбистан јарымадасынын Нәҹд вилајәтиндә Һәнбәли мәзһәбли руһани аиләсиндә дүнјаја ҝәлән азғын фикирли Мәһәммәд ибн Әбдүлваһһабдыр.\nҺәлә ҝәнҹ јашларындан мүсәлман әгидәсинә гаршы чыхан, мүсәлманлары мүшрик адландыран, аз бир мүддәт өз әгидәсини ҝизли сахлајандан сонра ашкар едән бу шәхс, сонралар Нәҹди тәрк едиб Сурија, Ираг вә Иранда јашамышдыр. Елә һәмин вахтларда да, инҝилис ҹасусуна раст ҝәлиб. Елә о замандан да бир-биринә көмәк едиб бу батил әгидә вә әмәл мәзһәбини јаратмаға башлајыблар. Өз атасы вә гардашы онун азғын фикирләринин әлејһинә чыхыр. Гардашы Шејх Сүлејман ибн Әбдүлвәһһаб өзү Мәһәммәд ибн Әбдүлвәһһабын фикирләринин әлејһинә ''Әс-Сәваиг әл-илаһијјә фир-рәдди әләл-вәһһабијјә'' адлы китаб јазыр. Лакин Мәһәммәдин өзү кими позғун әгидәли инсанлардан олан шејтанлар ону дәстәкләјирләр вә етиразлара бахмајараг бу батил мәзһәби јарадырлар.\nГејд етмәк лазымдыр ки, вәһһабилијин зүһур едиб мејдана ҝәлмәси Османлы Императорлуғунун дахили вә хариҹи чәкишмәләрлә башынын гарышдығы бир дөврә тәсадүф едир. Әрәбистан јарымадасы да бу имрераторлуғун әразисинә дахил иди. Илкин чағларда вәһһабилик Әрәбистан јарымадасынын әрәб гәбиләләри арасында өзүнә аз сајда тәрәфдар тапса да, гејри-әрәб хәлифәләринин идарә етдији Османлы Императорлуғунун әлејһинә ән јахшы васитә ола биләҹәк бу ҹәрәјан ҝетдикҹә әрәб гәбиләләри арасында өзүнә јер алмаға башлајыр. Беләликлә инҝилисләр бу мәзһәби јаратмагла мүсәлман вә өзләринә дүшмән олан Османлы Императорлуғуна гаршы бир һәрәкат јаратмыш олур. Һәмчинин мүсәлманлар арасында ихтилаф јаратмаға да, наил олурлар. Бундан әлавә Мәһәммәд ибн Әбдүлваһһабын азғын вә гејри-ислами фикирләри Ислам дәјәрләри кими мејдана ҝәлир, бу идејада олан чиркинликләр дүнја халгларынын мүсәлманлара нифрәт етмәсинә сәбәб олур, бу да, Ислам дүшмәнләринин чохданкы истәји иди. Әрәбләр үчүн исә бу мәзһәбин јаранмасынын әлверишли тәрәфи бундан ибарәт иди ки, гејри-әрәб рәһбәрлијә гаршы бир һәрәкатын башланғыҹы гојулурду. Гејри-әрәбләрин саһиб олдуғу императорлуғун әлиндән онлары гуртара биләҹәк бир һәрәкатын јаранмасы исә онларын чохданкы арзусу иди. Мәһәммәд ибн Әбдүлваһһаб үчүн исә имансызлығы вә ҹаһиллији нәтиҹәсиндә һагг сандығы азғын фикирләринин һәјата кечмәси үчүн бир шанс иди бу мәзһәбин јаранмасы. Бүтүн бу сәбәбләр бу гејри-ислами мәзһәбин јаранмасына ҝәтириб чыхарды.\nДИНИ ӘГИДӘ, ЈОХСА СИЈАСИ ВАСИТӘ\nГејри-әрәб султанларынын хилафәтинә гаршы мүбаризә мејлләринин ҝүҹләндији бир дөврдә Османлыларын мөвгеләринин зәифләмәсиндән истифадә едән бәзи әрәб гәбилә башчылары вәһһабилијә үз тутараг өз сијаси мөвгеләрини мөһкәмләндирмәјә чалышырлар. Белә демәк мүмкүндүр ки, Инҝилтәрәнин Османлы империјасыны дахилдән дағытмаг мәгсәдилә Шәрг өлкәләринә ҝөндәрдији ҹасусу илә Мәһәммәд ибн Әбдүл-вәһһабын бирҝә фәалијјәти вәһһабилијин тәмәлини гојду. Башга сөзлә десәк, Инҝилтәрәнин Османлы империјасыны дахилдән дағытмаг, мүсәлманларын ҝүҹ мәркәзи олан дин бирлијини мәһв етмәк сијасәти илә Мәһәммәд ибн Әбдүл-вәһһабын диндә азғын фикирләринин ганунсуз издиваҹындан ''Вәһһабилик'' адлы ганунсуз өвлад дүнјаја ҝәлмишдир. Әлбәттә бу тәригәтин формалашмасында дахили гүввәләрин дә бөјүк ролу олмушдур. Әбдүл-вәһһаба көмәк едән дахили гүввәләр арасында нүфузлу шәхсләр дә тапылырды. Белә ки, Сәудијјә Әрәбистаны Краллығында һакимијјәтдә олан монарх гәбиләси али Сәудун әҹдадлары Мәһәммәд ибн Сәуд, оғлу Әбдүл-Әзиз ибн Мәһәммәд, нәвәси Сәуд ибн Әбдүл-әзиз вә онларын нәсли бу әгидәнин јајылмасы вә мөһкәмләнмәсиндә сәбәбкар олур. Али Сәуд гәбиләсинин вәһһабилијин формалашмасы, мөһкәмләнмәси вә јајылмасында хүсуси хидмәтләри вар.\nМәһәммәд ибн Әбдүл-вәһһаб әд-Дәриә шәһәринин нүфузлу шәхсләри илә, о ҹүмләдән һәмин шәһәрин валиси Али Сәуд гәбиләсинин башчысы Мәһәммәд ибн Сәудла да сых әлагә гурур. О да өз сијаси һакимијјәтини генишләндирмәк мәгсәдилә Мәһәммәд ибн Әбдүл-вәһһабла иттифага гирир, вәһһабилији гәбул едир вә ону һәр ҹүр силаһ-сурсатла тәмин едир. Мәһәммәд ибн Әбдүл-вәһһаб 1723-ҹү илдән өз әгидәсини гениш шәкилдә јајмаға башлајир. Бәли, о вахтдан ''Вәһһабилик'' террорчу дамғасыны өз әли илә алнына вурур. О, бүтүн мүсәлманларын алты јүз илдән бәри Ислам вә тәкаллаһлыгдан чыхыб мүшрик олдуғуну иддиа едир.\nТАРИХ ГӘТЛИАМА ШАҺИДЛИК ЕДИР\nИбн Әбдүл-вәһһаб Гурани-Кәримдә мүшрикләрә хас олан ајәләри мүсәлманлары аид едир, илаһи кәлмәләри өз шәхси рәјинә әсасән сәһв тәфсир верир, вәһһабиләрдән башга бүтүн мүсәлманлары кафир, мүшрик вә нәҹис елан едир. Ән бөјүк нәҹасәт Мәһәммәд ибн Әбдүл-вәһһабын өзү вә ардыҹыллары олдуглары һалда өз адларыны башгаларына гојурлар. Халгымызын јаддашында беләләринә аид ҝөзәл аталар мисаллары вар.\nАртыг сијаси-идеоложи-һәрби гурум кими формалашмыш вәһһабилик диҝәр мүсәлманлара гаршы ҹиһад елан едир. Онлар Мәккә, Мәдинә, Нәҹәф, Кәрбәла вә Таиф шәһәрләринә басгын едирләр. Һеч кәсә рәһм ҝөстәрилмәдән бу шәһәрләрин ҝүнаһсыз, мүсәлман әһалисинин ганыны төкүрләр. Онлар јерләрдә өз мөвгеләрини мөһкәмләндирмәк вә Османлы гүввәләрини Әрәбистандан говуб чыхармаға сәј ҝөстәрирләр. Бунунла да онлар Әрәбистан јарымадасынын мүәјјән бир һиссәсиндә өз сијасы һакимијјәтини гурмаға наил олурлар. 1765-ҹи илдә Али-Сәуд гәбиләсинин башчысы вә вәһһабиләрин нәзарәти алтында олан әразиләрин әмири Мәһәммәд ибн Сәуд Нәҹддә 30 ил һөкмранлыг етдикдән сонра вәфат едир. Оғлу Әбдүл-әзиз онун јеринә тахтда отурур. Бир мүддәт сонра исә вәһһабиләрлә мүбаризә апаран мүсәлманлар тәрәфиндән гәтлә јетирилир. Онун јеринә оғлу Сәуд ибн Әбдүл-әзиз һакимијјәтә ҝәлир. Сәуд тарихдә мәшһур вәһһаби әмирләриндән бири кими таныныр. О, бир мүддәт Мәһәммәд ибн Әбдүл-вәһһабдан дәрс алыр вә бүтөвлүкдә онун әгидәсини мәнимсәјир. Ондан сонра һакимијјәтә оғлу Абдуллаһ ибн Сәуд гәлир вә 1801-ҹи илдә вәһһабиләр онун башчылығы илә Ирага сохулурлар. Онлар Језид ибн Мүавијәнин төрәтдији ҹинајәти тәкрар едирләр. Бу дәфә һәдәф тәкҹә Имам Һүсејн(ә) вә әсһаблары дејил, о Һәзрәтин мүгәддәс мәзары вә она инананлар олур. Вәһһабиләр Кәрбәла шәһәрини мүһасирәјә алыр, басгын едир, јерли ҹамаата диван тутур, јүзләрлә ҝүнаһсыз инсаны гәтлә јетирир, Пејғәмбәримизин нәвәси Имам Һүсејн(ә)-ын зијарәтҝаһыны дағыдыр, гијмәтли әшјалары оғурлајырлар, мүсәлманларла мүшрик кими рәфтар едирләр. Әсл мүшрикин ким олдуғу исә ҝөз габағындадыр. Неҹә дејәрләр: ''Ҝөрүнән кәндә нә бәләдчи?!'' Бу ҝүн вәһһабиләрин Језид, Мүавијә һаггында олан јумшаг мөвгеләрини баша дүшмәк олар. Чүнки тарихдә Језид, Мүавијә вә саир бу кими үздә мүсәлман, һәгигәтдә исә динсиз оланларын төрәтдији ҹинајәтләри јалныз вәһһабиләр тәкрарламышлар.\n1807-ҹи илдә вәһһабиләр Мәккә вә Мәдинә шәһәрини мүһасирәјә алырлар, бунун нәтиҹәсиндә үч ил һеч ким Һәҹҹә - Аллаһ евинин зијарәтинә ҝедә билмир. Бундан үч ил сонра вәһһабиләр Суријаја һүҹум едирләр. Онлар кишиләри вә кичик јашлы ушаглары гәтлә јетирирләр, гадынлары исә әсир алырлар. Ислам ганунларына әсасән һеч кафирләр, мүшрикләрлә дә белә рәфтар етмәк олмаз. Вәһһабиләрин тарих боју төрәтдикләри ҹинајәтләр бундан чохдур, биз бурада һамысыны гејд етмирик.\n1924-ҹү илдә вәһһабиләр буҝүнкү Сәудијјә кралы Фәһдин атасы Әбдүл-әзиз ибн Сәудун башчылығы илә Мәккә шәһәрини ишғал едирләр. Сонра Мәдинә шәһәрини дә әлә кечирирләр. Орада Бәги гәбристанлығындакы Пејғәмбәр(с)-ын аиләсинин, нәвәләринин вә сәһабәләринин гәбирләрини дағыдырлар. Гејд олундуғу кими Сәуд гәбиләсинин дә, бу мәзһәбин инкшаф етмәсиндә ролу бөјүк олмушдур. Һал-һазырда да, Сәудијјә Әрәбистанында һакимијјәтдә оланлар вәһһаби әгидәли инсанлардыр вә рәсми олараг вәһһабилик јалныз бу олкәдәдир.\nӘгидәләринин һагг олмасына һеч бир әсаслары олмадығы һалда заһирдә өзләринин дә гәбул етдикләри Ислам дининин һеч бир гајда-ганунларына сығмајан бир формада өз әгидәләрини јајанлар өзләриндән башга һеч кәси мүсәлман билмирләр. Онларын бу һәрәкәтләри террорист бир гурум олдугларыны ашкарлајыр. Онлар бу ҝүнә гәдәр дә һәмин методдан истифадә едирләр. Вәһһаби әгидәли инсанлар олан Әфганыстандакы ''талибләр'', "Әл-Гаидә’’ тәшкилаты буна ачыг-ашкар бир сүбутдур. Буну да гејд етмәк зәруридир ки, вәһһабиләр радикал вә либерал бөлҝүләрә бөлүнмүрләр. Ән азы бу фикир онларын өзләри тәрәфиндән гәбул олунмур. Бу фикир онларын достларынын вәһһабиләри мүдафиә етмәк, ҹинајәтләрини өрт-басдыр етмәк мәгсәдилә сөјләдикләриндән башга бир шеј дејил.


Q=7	C=2	SS=0	LS=5	PS=0	DC=0	LC=0	SD=0	BS=7	G0=146	G1=114	G2=58	DLID=az_RU	BODY=Nur-az.com - Меһдијев Азәрбајҹанынын гадын өртүјү ағрысы\n02 Нојабр 2014\nМеһдијев Азәрбајҹанынын гадын өртүјү ағрысы\nОну танымаг чәтин дејил\nРамиз Әнвәр оғлу Меһдијев (17.04.1938, Бакы)\n-1957-ҹи илдә Бакы Дәнизчилик Мәктәбини битириб;\n-1961-ҹи илдә С.М.Киров адына Азәрбајҹан Дөвләт Университетинин тарих факүлтәсинә дахил олуб;\n-1967-68-ҹи илләрдә Азәрбајҹан ЛКҜИ Нахчыван Вилајәт Комсомол Комитәсинин икинҹи катиби вәзифәсиндә чалышыб…\n-1972-ҹи илдән Азәрбајҹан Дөвләт Университетинин Елми коммунизм кафедрасында чалышыб. -1974-ҹү илин мајында Азәрбајҹанда КП МК апаратында Тәблиғат вә тәшвигат шөбәсиндә мүһазирәчи вәзифәсинә ирәли чәкилиб;\n-1978-ҹи илин октјабрында Азәрбајҹан КП 26 Бакы комиссары адына Рајон Комитәсинин биринҹи катиби сечилиб;\n-1982-ҹи илин декабрында Азәрбајҹан КП МК-нин катиби сечилиб;\n-1988-ҹи илин мајында МК-нин пленумунда республика рәһбәрлијинин дәјишмәси илә әлагәдар Азәрбајҹан КП МК катиби вәзифәсиндән азад олунуб;\n-1994-ҹү илин февралында Азәрбајҹан Республикасы Президенти Һејдәр Әлијев тәрәфиндән Президентин Иҹра Апаратынын шөбә мүдири вәзифәсинә, 1995-ҹи илдә исә Азәрбајҹан Республикасы Президентинин Администрасијасынын рәһбәри вәзифәсинә тәјин едилиб. 1980-1990-ҹы илләрдә ики чағырыш Азәрбајҹан Али Советинин депутаты, 1995-ҹи илдә исә Азәрбајҹан Милли Мәҹлисинин үзвү сечилиб…\nМатрос мәһарәтли кардинал\nАзәрбајҹан туфанлы бир өлкә олдуғундан бу өлкәдә јалныз дәнизчи баш ача биләрди. Тале бу бахымдан Меһдијев үчүн уғурлу олду. О бәлкә дә дәнизчилик мәктәбинә дахил оланда бундан үзүлүрдү. Һарадан биләјди ки, тарих ону гаршыда бөјүк сынаглара һазырлајыр вә ҝүҹлү туфанлардан раһат, усталыгла өтүб-кечмәк үчүн һөкмән дәнизчи олмалыдыр.\nАтадан јадиҝар галмыш палыд ағаҹы\nИлһам Әлијев нә партократдыр, нә демократ. Илһам Әлијев чохлары кими ҝөзәл јашамаг истәјән бир инсандыр. Ҝөзәл јашамаг истәји бәзән инсаны ҝөзәл олмаг имканындан мәһрум едир. Чүнки ҝөзәл јашамаг үчүн хәзәл пула еһтијаҹ вар. Бир етик һаглы олараг буна етираз едә биләр: ҝөзәл јашамаг үчүн тәбиәтин гојнунда Толстој маликанәси бәс едәр – дејәр. Амма буҝүнкү дүнја ҝөзәл һәјат дејәндә һәр ҝүн ҝөзәлләшән, һәр ҝүн милјонлар удан бир комфорт нәзәрдә тутур. Етик нә билсин ки, Дубај виллаларында һансы ҝөзәлликләр вар. Етикләрлә сағоллашаг, гајыдаг физиоложи ҝөзәллик ашигләринә. Бәли, Илһам Әлијев садәҹә ҝөзәл јашамаг истәјирди. Олсун ки президентлик, һакимијјәт гәтијјән бу шәхсин марағында дејилди. Амма падшаһ оғлу олмағын чәтинликләри дә вар. Падшаһ оғлу һеч заман азад дејил. О кәнд ушагларынын палчыға бәләшмәсинә һәсәд апарыр. Ҝәнҹ Әлијевин атасындан сонра сечим имканлары мәһдуд иди: ја кимләринсә батаглыг ичиндә гуҹагда сахладығы тахта әјләшмәли, ја да ҝөзәл һәјат ардынҹа мәҹһул бир сәфәрә чыхмалы иди. Икинҹи јол ирадә, ҹәсарәт истәјирди. Бу исә падшаһ өвладларында азтапылан кејфијјәтдир. Ҝәнҹ Әлијев ајаглары һавада сахланан тахта әјләшди.\nБу тахты гуҹагда сахлајан гуллар Меһдијевин әмринә табе идиләр. Әҝәр тахты садәҹә јерә гојсајдылар јени падшаһ боғазадәк батаглыға ҝедә биләрди. Бу батаглығы о јаратмамышды. Һәтта бундан ваһимәләниб, узаг-узаг өлкәләрә баш алмаг истәјирди. Гојмадылар…\nҜәнҹ Әлијев һәјатынын јени дөврүндә ҺӘЈӘТә (өлкәјә) әл ҝәздирмәк истәјәндә чох дәринә көк атмыш бир палыдла үзләшди. Атасындан јадиҝар галмыш палыд. Ону тәрпәдә билмәди. Горхду ки, кәссә пөһрә вериб мин ола. Горхду кәссә үстүнә аша. Гој галсын, көлҝәси пис дејил дүшүнүб ҝетди ҝөзәл һәјатын ардынҹа. Палыд онун ардынҹа ҝүлдү вә будагларындакы гарғалара, бајгушлара, иланлара мөһкәм тапшырды ки, ҝәнҹ падшаһы ҝөздән гојмасынлар.\nМеһдијевин рүблүк моизәләриндән\nО дөврү шәкилдә бир јолла мүнасибәт билдирир. Онун мүнасибәти мәмурлар үчүн һадисәдир. Һадисә, һадисә, һадисә: Азәрбајҹан Республикасынын Президенти јанында Дөвләт Идарәчилик Академијасы 15 иллијини гејд едиб. (25.10.2014) АзәрТАҹ хәбәр верир ки, ДИА-нын ректору, академик Урхан Әләкбәров чыхыш едәрәк билдириб ки, үмуммилли лидер Һејдәр Әлијевин 1999-ҹу ил 3 јанвар тарихли Фәрманы илә јарадылмыш Азәрбајҹан Республикасынын Президенти јанында Дөвләт Идарәчилик Академијасынын 15 или тамам олур. Тәдрисин кејфијјәтинин јүксәлдилмәсиндә фундаментал тәдгигатларын әһәмијјәтинә тохунан ректор бу бахымдан академик Рамиз Меһдијевин әсәрләринин (мәсәлән: “Азәрбајҹаны дәјишмиш он ил”) мүһүм рол ојнадығыны вурғулајыб.\nУрхан Әләкбәров мәлумат вериб ки, ДИА јарандығы илк ҝүнләрдән онун гаршысында дуран әсас вәзифә мүасир тәһсил технолоҝијалары әсасында әлавә тәһсил програмы үзрә - ихтисасартырма, кадрларын јенидән һазырланмасы, стажкечмә, тәкрар али тәһсил сәвијјәсиндә дөвләт идарәчилији саһәси үчүн кадр һазырлығы олуб…\nСонра сөз Азәрбајҹан Республикасы Президенти Администрасијасынын рәһбәри Рамиз МеһдијевәÂ верилиб. Р. Меһдијевин чыхышындан диггәти чәкән мәгамлары бир даһа нәзәрдән кечиририк:\nНаилијјәтләринизин ән парлаг ҝөстәриҹиси ондан ибарәтдир ки, Азәрбајҹан Республикасынын Президенти Илһам Әлијевин 2014-ҹү ил 22 апрел тарихли сәрәнҹамлары илә Идарәчилик Академијасынын бир сыра әмәкдашы дөвләт тәлтифләринә лајиг ҝөрүлүб. Бу, чох тәгдирәлајиг һалдыр…\n(Һејрәт: Тәлтиф, мүкафат, медал нә вахтдан наилијјәт ҝөстәриҹиси олуб?! Вә ја наилијјәт нәдир? Меһдијев мәмләкәтә деспотик һакимијјәтдә газанылан уғурлары (халга јашадылан ағрылары) наилијјәт сајыр? Әҝәр беләсә ӘНАМ демәлијди, тәлтиф јох. Падшаһ она сәдагәтли вәзир-вәкили, ҹәллад-чапары тәлтиф етмир, онлара әнам верир.)\nДавос Дүнја Игтисади Форуму Азәрбајҹаны рәгабәт габилијјәтлилијинә ҝөрә 38-ҹи јерә лајиг ҝөрүб. Јәни, биз дүнјанын ән рәгабәт габилијјәтли 40 өлкәси сырасындајыг.\n2004-ҹү илдән бу ҝүнә гәдәр 1 милјон 300 мин јени иш јери ачылыб. Бу да имкан вериб ки, ишсизлик кәскин шәкилдә ашағы дүшәрәк 5 фаиз сәвијјәсинәдәк енсин…\nБиз артыг инкишафымызын јени мәрһәләсинә гәдәм гојмаг әрәфәсиндәјик…\n(Тәәҹҹүб: Өтән мәрһәләнин ады нә иди, јени мәрһәләнин ады нә олаҹаг? Халг инкишафы гәбул едирми? Гарабағын ишғалы инкишаф номинасијасында фактор сајылмырмы?)\nАкадемијанын иши һеч дә үрәкачан дејил. Ҝәнҹләр арасында Академија өз рејтингинә ҝөрә ән популјар али мәктәбләрдән биридир. Бураја кифајәт гәдәр јүксәк бал топлајан вә һәтта Президент тәгаүдүнә лајиг ҝөрүлән тәләбәләр дахил олурлар. Бу, илк нөвбәдә ону ҝөстәрир ки, бурада тәдрис просеси дүзҝүн гурулуб вә сағлам аб-һава мөвҹуддур. Бу, севиндириҹи һалдыр. Лакин сонракы мәрһәләләрдә мәзунларын дөвләт гуллуғуна ҹәлб олунмасы просеси һеч дә нәзарәт алтында дејил. Онлар ја дөвләт гуллуғуна гәбул олунмаг үчүн комиссијаја мүраҹиәт етмирләр, ја да ки, уғурла имтаһан вериб дөвләт гуллуғуна гәбул едиләнләр сырасында ҝениш тәмсил олунмурлар… (Ҹавабы ҝәләҹәк)\nБејнәлхалг Һуманитар Форумун иштиракчысы олан Нобел мүкафаты лауреатларындан бири (?) интернетлә бағлы белә бир ҹидди нараһатлығыны билдирди. Онун фикринҹә, бу ҝүн интернетдә мөвҹуд информасијаларын бөјүк гисми садәҹә олараг јанлыш мәлуматлардыр. Арашдырма баҹарығындан вә санбаллы тәһсилдән узаг олан бир ҝәнҹ исә доғру илә јанлыш информасијаны, әлбәттә, бир-бириндән ајыра билмәјәҹәк. Интернет мәканы илә бағлы кифајәт гәдәр дәрин, фәлсәфи, етик вә методоложи проблемләр вар…\n(Суал: Сизин рәсми статистикада јалан чохдур, јохса интернетдә?)\nСон илләр әрзиндә Тәләбә Гәбулу үзрә Дөвләт Комиссијасы тәрәфиндән орта мәктәбләрдә кечирилән бурахылыш имтаһанлары ҝөстәрир ки, өлкәмиздә елә ҝәнҹләр вар ки, имтаһан верә билмир. Јүзләрлә һалларда имтаһанын нәтиҹәсинә даир хүсуси протокол тутулур. Протоколда ҝөстәрилир ки, мәсәлән, Мәммәдов Мәммәд “һәрфләри вә рәгәмләри танымыр”. Беләликлә, 70 ил бундан габаг галиб ҝәлдијимиз савадсызлыг елә бил тәзәдән һәјатымыза гајыдыр. Мән буну шәрһ етмәк истәмирәм. Чүнки һәр биринизә ајдындыр ки, бунун архасында нә дајаныр - әлбәттә ки, илк нөвбәдә, аиләнин, тәдрисдә чалышанларын вә јерли иҹра һакимијјәтләринин биҝанәлији… (Ҹавабы ҝәләҹәк)\nБиз һәмишә фәхр етмишик ки, өлкәмиздә гадынлар чох јүксәк мөвге тутараг, демәк олар, сијаси, игтисади вә сосиал һәјатымызын бүтүн саһәләриндә лајигинҹә тәмсил олунублар. Лакин ҹәми ики рәгәми сәсләндирмәк истәрдим. Бу ил али мәктәбләрә гәбул имтаһанлары заманы Јардымлы вә Лерик рајонларындан сәнәд верәнләр арасында гызлар мүвафиг олараг 16 вә 21 фаиз тәшкил едиб. Бир сыра рајонларда, мисал үчүн, Масаллы, Ҹәлилабад, Гобустан, Ағсу вә Сабирабадда сәнәд верән гызларын сајы 40 фаиздән аздыр. Бунунла јанашы, мәсәлән, Загатала рајонунда оғланларын сајы 40 фаиздән аздыр. Бу, ону ҝөстәрир ки, ады чәкилән бөлҝәләрдә кифајәт гәдәр мүрәккәб, ҝизли вә латент просесләр ҝедир.\nМән биләрәкдән мәсәләни белә кәскин гојурам ки, гадынлары вә үмумән ҹәмијјәтимизи тәзәдән ҹәһаләтә, мөвһумата, агрессив диндарлыға сүрүкләмә просесләринин нә дәрәҹәдә тәһлүкәли олдуғуна диггәтинизи ҹәлб едим. 1990-ҹы илләрдә Азәрбајҹана ҝәлән хариҹи туристләр тәәҹҹүблә гејд едирдиләр ки, бура мүсәлман өлкәсидир, лакин биз, демәк олар, бир нәфәр дә һиҹаблы гадына раст ҝәлмәдик. Бу ҝүн онлар да, сиз дә, елә мән дә ҝөрүрүк ки, белә ханымларын сајы кәскин сурәтдә артмагдадыр. Һиҹабла тәһсил мүәссисәләринә, о ҹүмләдән али мәктәбләрә ҝетмәк истәјәнләрин сајы да ҝүндән-ҝүнә артыр. Мән әмин дејиләм ки, бу, ҝәнҹ ханымларын өзләринин дахили мәнәви тәләбатыдыр. Тәһлил ҝөстәрир ки, бу, әксәрән аиләдахили мүһитин тәләбидир вә ҝәнҹ гызлар да буна табе олурлар.\nБир чох реҝионларда, хүсусилә дә ҹәнуб бөлҝәсиндә азјашлы гызларын тәһсилдән јајынараг гејри-рәсми аилә гурмасы артыг ади һала чеврилир. Онлар нә физики, нә дә мәнәви ҹәһәтдән һазыр олмадыглары һалда еркән јашда ана олурлар. Бу мәсәлә һәм сәһијјә, һәм тәһсил, һәм дә һүгуг мүһафизә органларынын диггәтиндән неҹә јајыныр?\n(Мирзә Ҹәлилләрин, Ҹаббарлыларын, Үзејирләрин ҹибинә наркотика атыб дамлајан биринин сөзүнә бахын:)\nБәзән бөјүк ағры вә мәнәви изтирабла өзүм-өзүмә суал верирәм: јәни, бу халгын Сабири, Мирзә Ҹәлили, Ҹәфәр Ҹаббарлысы олмајыб? Јәни, “Молла Нәсрәддин” журналы бу мәмләкәтдә чап олунмајыб? Доғруданмы Үзејир бәјин вахтилә ҝүлүш һәдәфинә чевирдији һаллар ҹәмијјәтимизә јенидән гајыдыр?\nҺеч бир сосиоложи сорғу апармадан гәтијјәтлә демәк олар ки, орта статистик Азәрбајҹан ҝәнҹи бу ҝүн арзусундадыр ки, онун ҝөзәл еви, бәрбәзәкли машыны вә кифајәт гәдәр пулу олсун. О, һәјатын мәнасыны анҹаг әјләнмәкдә ҝөрүр. Бүтүн бунлара наил олмаг үчүн о, мин бир васитәјә әл атмаға, о ҹүмләдән гануну вә әхлаг нормаларыны да ашмаға һазырдыр. Зәһмәт чәкмәји, чалышмағы, әзијјәтә гатлашмағы о, үмумијјәтлә истәмир.\nАзәрбајҹан ҹәмијјәтиндә динлә бағлы кифајәт гәдәр мүрәккәб просесләр ҝедир. Бир тәрәфдән, бу просесләр дүнјада ҹәрәјан едән ики тенденсијаны өзүндә ҹәмләшдирир. Мәлумдур ки, мүасир дөврдә биз фундаментализм феномени илә растлашырыг. Бу тенденсијанын тәрәфдарлары мүсәлман, христиан вә ја башга бир динин тәмсилчиләри олмасындан асылы олмајараг иддиа едирләр ки, өз динләринин илкин, јәни, фундаментал анлајышына гајытмаг лазымдыр. Диҝәр тәрәфдән, дүнјада бу ҝүн өзләрини бу вә ја диҝәр динин тәрәфдары елан едән инсанлар Аллаһа инаныр, лакин мәбәдләрә, мәсҹидләрә, дини гурумлара мүнтәзәм шәкилдә ҝетмәкдән имтина едирләр. Диҝәр тәрәфдән, динин ҹәмијјәтдә ролу илә бағлы вахтилә Маркс, Дүркһејм, Вебер вә диҝәр алимләр тәрәфиндән јарадылмыш нәзәријјәләр буҝүнкү дүнјада ҹәрәјан едән просесләри кифајәт гәдәр дүрүст изаһ едә билмир.\nБир мисал ҝәтирмәк истәјирәм. Азәрбајҹандан бәзи ҹаванларын “ислам дөвләти” уғрунда мүбаризәјә ҹәлб едилмәси вә Суријаја ҝетмәси бизи чох нараһат едир. Ајдындыр ки, күлли мигдарда верилән мәваҹиблә кимисә ширникләндириб вәтәниндән, аиләсиндән ајырараг узаг Суријаја ҝөндәрмәк мүмкүндүр. Лакин бу просеси тәкҹә игтисади амил илә әлагәләндирмәк дә ән азы садәлөвһлүк оларды. “Нә баш верир” суалына исә биз, илк нөвбәдә, она ҝөрә ҹаваб тапа билмирик ки, ҹәмијјәтдә ҹәрәјан едән просесләр һаггында әлимиздә долғун елми мәлумат јохдур.\nБизим кичик Абыш…\n…Ситатлар битди. Азәрбајҹанда коммунистләри нечә јерә бөлмәк олар, Ҹәнаб Меһдијев? Бүтүн коммунистләр ејни чапдадыр? Коммунист вар Сизин кими – коммунизм дондурмасыны демократија чопүндә халга једирмәји вә һәр шеји баҹаран коммунистләр. Коммунист дә вар јорған алтында партија билетинә бахыб талкучкада араба сүрмәклә өмрүнү хәрҹләјир.\nБәли, диндарлар да зүмрәләрә бөлүнүр. Сиз бу ҝүн ејнән ҹәнабыныз кими дүнјада пешкалары фырладан АБШ вә мүттәфигләринин сијасәтини јүрүдәрәк ИШИД кими гондарма гулдур дәстәләринин ҹинајәтләрини исламчыларын ајағына јазыб, бүтүн дәјәрләри, һәтта намус сајылан Гадын Өртүјүнү вурурсунуз. Азәрбајҹан мигјасында Сизи АБШ сајмаг олар. Ислама мүнасибәтдә аранызда фәрг ҝөрүнмүр. Онлар да Исламдан горхур, сиз дә. Онлар да һиҹабла вурушур, сиз дә. Онлар дүнјаја ган ағладыр, сиз бир милләтә. Онлар да өз ҹинајәтләринә нәзәријјәчилик дону ҝејиндирир, сиз дә. Һәгиги Ислам, һәгиги исламчылар исә сүлһ вә тәрәгги миссијалыдыр. Бәли, онларын ганунларында гадағалар вә мәһдудијјәтләр вар. Һарам олмаз! Зүлм олмаз! Рүшвәт олмаз! Фаһишәлик олмаз!.. Сизи ИШИД горхутмур, бу гырмызы хәтләр горхудур. Чүнки бүтүн бунлар гурдуғунуз ҝүмүшү һәјата әнҝәл јарадыр. ИШИД исә имкан јарадыр ки, радикаллығы маарифчи исламчынын ајағына јазыб ҹәбһә боју һүҹума кечәсиниз.\nҺеч ким разы дејил, садәҹә чоху данышмаға горхур\nАзәрбајҹаны гурд јувасына, ачыг һәбсханаја чевирән Меһдијеви һамы ҝөрүр. Бүтүн гәрарларда онун мөһүрүнүн олмасы ҝәнҹ Әлијевин ҹавабдеһлијини зәррәҹә азалтмыр. Онун Бөјүк Сорғу Ҝүнү дејә биләҹәји јеҝанә сөз бу олаҹаг: Меһдијевлә баҹармадым! Неҹә олду сәни сыхан, халга азадлыг вер дејән Дүнја илә баҹардын, Меһдијевлә јох? Бир чыхыш јолу галыр: Истефа!\nДаһа кимләри наразы салыб Меһдијевин чыхышы?\nРамиз Меһдијевин чыхышына експертләрин реаксијасы (27 Октјабр 2014)\nББҸ Азәрбајҹанҹа Президент Администрасијасынын рәһбәринин кадр чатышмазлығы, һиҹаблы шаҝирдләр, тәһсилин кејфијјәти һагда чыхышына експертләрин шәрһләрини алыб.\nТәһсил саһәсиндә арашдырмалар апаран журналист Шаһвәләд Чобаноғлу дејир ки, һакимијјәтин ихтисаслы кадрлара еһтијаҹы олдуғуну ачыгламасынын архасында һеч дә кадр ахтармаг нијјәти дајанмыр.\n“Нәтиҹә одур ки, Азәрбајҹанда тәһсилин нә вәзијјәтдә олдуғу, кадрларын һансы проблемләринин нәдән олдуғу һәр кәсә бәллидир. Әсас мәсәлә бунлара сијасәтләринә, идеолоҝијаларына ујғун, коррупсија системинә даһа јахын кадрлар лазымдыр”.\nОнун сөзләринә ҝөрә, баҹарыглы кадрлары дөвләт структурунда ишә ҝөтүрмүрләр.\n“Өлкә ичиндә дөвләти идарә едәҹәк кифајәт гәдәр кадр вар. Дүнја һеч вахт кадр проблеми илә үзләшмәјиб вә һакимијјәт истәсә, лазымы кадрлары хариҹдән дә ҝәтирә биләр. Проблем кадр гытлығында дејил, сијаси идарәчиликдәдир”, о әлавә едиб.\nХариҹдә тәһсил имканы\nБакы Дөвләт Униветситетинин мүәллими вә тележурналист Гулу Мәһәррәмлинин фикринҹә, чох аз сајда али мәктәбдә дөвләт идарәчилијиндә иштирак едә биләҹәк кадрлар һазырланыр.\n“Проблемин көкү јени дүнја гајдаларына ујғун, јени биликләрин дашыјыҹысы олан, јени технолоҝијалары билән, һәмин системи өјрәнән вә өјрәдә билән тәһсил системи лазымдыр. Тәссүф ки, сон вахтлар хариҹдә тәһсил алмаға гаршы да мүгавимәт вар. Хариҹи өлкәләрдә тәһсил алмаг үзрә имканлар ҝенишләндирилмәлидир”, о ББҸ Азәрбајҹанҹаја билдириб.\nПА рәһбәринин сөзләринә ҝөрә, гадынлары вә үмумән ҹәмијјәти “тәзәдән ҹәһаләтә, мөвһумата, агрессив диндарлыға сүрүкләмә просесләри” тәһлүкәлидир.\n“Һиҹабла тәһсил мүәссисәләринә, о ҹүмләдән али мәктәбләрә ҝетмәк истәјәнләрин сајы да ҝүндән-ҝүнә артыр. Мән әмин дејиләм ки, бу, ҝәнҹ ханымларын өзләринин дахили мәнәви тәләбатыдыр. Тәһлил ҝөстәрир ки, бу, әксәрән аиләдахили мүһитин тәләбидир вә ҝәнҹ гызлар да буна табе олурлар”, ПА рәһбәри гејд едиб.\nҸәнаб Мәһәррәмли ББҸ Азәрбајҹанҹаја бунун “һәссас мәсәлә” олдуғуну дејир вә бунларын дилә ҝәтирилмәсинин мүсбәт мәгамларыны гејд едир. (ДИГГӘТ: гәрбпәрст гүввәләрлә милли диктаторлар арасында бир мүштәрәк нөгтә вар: Исламы вурмаг!)\n“Бурда ики мәсәлә вар. Ја бу аиләдән ҝәлән мәсәләләр олур, икинҹи исә ҹәмијјәтдә сосиал проблем. Инсанлар үмидсиз оланда күлтәви руһ дүшкүнлүјү оланда динә мејл едирләр. Амма шәхси әгидәси илә һиҹаб бағлајанлар да вар. Биз бу мәсәләләр барәдә ачыг данышмалыјыг, чүнки гапалы сахлајанда инсанлар фанатизмә мејлләнирләр”, о әлавә едиб.\n“Һакимијјәтин сијасәтини дәстәкләјәнләр”\nТәһсил үзрә експерт Етибар Әлијев кадр чатышмазлығы һагда ПА рәһбәринин сөзләрини Азәрбајҹанда али тәһсилин сәвијјәсинә верилән гијмәт кими дәјәрләндирир.\nӘлијевин фикринҹә, һакимијјәтин онун сијасәтини тәблиғ едән кадрлара еһтијаҹы вар.\n“Һөкүмәтин сијасәтини дәстәкләјәнләр даһа чох һуманитар саһәләрдә ишләјир. Чүнки һуманитар саһәдә чалышанлар ҹамаатла ишләјир вә һакимијјәтин идеолоҝијасыны тәблиғ едирләр”, експерт билдириб.\nБир гајда олараг белә вәзијјәтләрдә ПА рәһбәри Рамиз Меһдијев мүшавирәләр кечирир вә өлкәдә баш верәнләрә тәнгиди мүнасибәт сәрҝиләјир… Диггәт етмисинизсә, “1 милјон 300 мин иш јеринин ачылмасы”, “валјута еһтијатларымыз”, “ҮДМ-нин артмасы”, “јохсуллуғун азалмасы” кими ифадәләр һакимијјәт үчүн “чәлик” ролуну ојнајыр. Белә ки, узун илләрди ЈАП һакимијјәти бу хәјали рәгәмләрлә халга тәсәлли верир. Она ҝөрә хәјалидир ки, бу ҝәлирләрин, валјута еһтијатларынын халга аидијјаты јохдур.\nҜөрәсән, ачылан милјонларла иш јерләриндә кимләр чалышыр? Ҹәнаб академик, бу иш јерләрини ҝөрмәк үчүн һансы “ејнәк”дән истифадә етмәк лазымдыр? 2 милјондан чох Азәрбајҹан вәтәндашы аиләсини доландырмаг үчүн Русијанын дүзләринә сәпәләниб, әјаләтләрдә ҝәнҹ инсанлар галмајыб, дипломлу ишсизләр ордусу рекорд һәддәдир…\nРамиз Меһдијев етираф едир ки, буҝүн Азәрбајҹан тәһсилинин сәвијјәси совет дөврүндән дә ҝеридә галыр. Ҝөрәсән, тәһсил сәвијјәси өтән әсрдә илишиб галан өлкәнин, аналогсуз инкишафы неҹә мүмкүн олур? Ҹәнаб академик јахшы билмәлидир ки, мүәллими диләнчи маашына мөһтаҹ едиб, үстәлик сечки сахтакарына чевирәндә, “репетитор”луғу тәһсилин “ана”сы едәндә белә дә олмалыдыр. Әҝәр охумадан али мәктәбә дахил олмаг, савадсыз олдуғун һалда диплом алмаг, тапшырыгла јүксәк гијмәт јаздырмаг мүмкүндүрсә, кадр потенсиалындан нијә наразысыныз? Өлкә елә бир вәзијјәтә салыныб ки, хариҹдә тәһсил аланлар ҝери гајытмаг истәмир. Чүнки, бу өлкәдә карјера гурмаг, јалтаглыг вә сахтакарлыға бағлыдыр. Јәни, бу илләр әрзиндә тәһсилә хәрҹләнән милјонлар савадсызлыға хидмәт едиб.\nУзун илләрди дејирик ки, Азәрбајҹан һакимијјәти үчүн дөвләт анлајышы фәрдләрин мараглары илә ассосасија олунур. Јәни, һакимијјәт үчүн дахили вә хаириҹи сијасәтдә дөвләтин газанҹы дејил, мәмурларын мәнфәәти әсас ҝөтүрүлүр.\nПА рәһбәри дә буну тәсдигләјиб вә билдириб ки, дөвләт мәмур демәкдир. Буҝүн Азәрбајҹанда һәгигәтән дә јүксәк чинли мәмурлар өзләрини дөвләт һесаб едирләр вә иҹтимаи-рәј онлары гәтијјән дүшүндүрмүр. Чүнки, онлар һакимијјәтин маһијјәтини дәгиг билирләр. Билирләр ки, Азәрбајҹан мәмурлар арасында бөлүнүб, бүтүн саһәләр “монаполија” дадыр вә һүгугун һеч бир өнәми јохдур. Белә олан һалда нә сосиал әдаәләт, нә дә ҹәмијјәт һаггында дүшүнмәјә һеч нә вадар едә билмәз.\nАзәрбајҹанда “зијалы” анлајышынын неҹә деградасијаја уғрамасы, ҝүнүмүзүн фаҹиәви реаллығыдыр. Рамиз Меһдијев дејир: Бәзән бөјүк ағры вә мәнәви изтирабла өзүм-өзүмә суал верирәм: јәни, бу халгын Сабири, Мирзә Ҹәлили, Ҹәфәр Ҹаббарлысы олмајыб? Јәни, “Молла Нәсрәддин” журналы бу мәмләкәтдә чап олунмајыб? Доғруданмы Үзејир бәјин вахтилә ҝүлүш һәдәфинә чевирдији һаллар ҹәмијјәтимизә јенидән гајыдыр?”.\nҸәнаб академикин Сабирин, Ҹәлилин хиффәтини чәкмәси дә бизи тәәҹҹүбләндирир. Буҝүн 10-ларла зијалы гондарма иттиһамларла һәбс олунуб. Һансыки, бу адамлар нәинки өлкә дахилиндә, өлкә хариҹиндә дә нүфуз саһибидиләр. Өлкәнин 1 нөмрәли һүгугшүнасларыны зиндана атыб, сонра һүгугшүнас кадрларын олмамасындан шикајәтләнмәк, гејри-ҹиддилик дејилми?\nҸәнаб Меһдијев, “Молла Нәсрәддин” журналы да бу өлкәдә дәрҹ олунуб. Анҹаг, сизин 21 иллик һакимијјәтиниз азад мәтбуаты, тәнгиди фикри дүшмән елан едиб. Мәһз бунун нәтиҹәсидир ки, өлкәдә бармагла сајылаҹаг гәдәр мүстәгил гәзет јохдур. Тәкҹә, “Азадлыг” гәзетинә гаршы апардығыныз мүһарибә, фәргли фикрә мүнасибәтинизи ајдын ҝөстәрир. Бүтүн васитәләри шүурлу сүрәтдә мәһв едиб, сонра кечмишә тәәссүфлә јанашмаг һеч дә сәмими ҝөрүнмүр. Бир мәсәлә дә һаглысыныз ки, Үзејир бәјин ҝүлүш һәдәфинә чевирдији һаллары өлкәмиздә јүксәк сәвијјәдә тәтбиг етмисиниз. Әминик ки, Үзејир бәјин фантазијасы мандат алверинин, Жириновски тәәсүбкешлијинин, ҹибә наркотик атма “баҹар”ығынын гаршысында аҹиз галарды.\nБеләликлә, узун-узады тәнгидләрдән сонра Рамиз Меһдијев бунлары дејиб:\n“Бүтүн бунлар ону ҝөстәрир ки, биз артыг инкишафымызын јени мәрһәләсинә гәдәм гојмаг әрәфәсиндәјик” .\nИхтисаслы кадрларын олмадығыны, тәһсилин совет дөврүндән дә ҝери галдығыны, зијалыларын јетишмәдијини, Үзејир бәјин персонажларына чеврилдијимизи, ҝәнҹләрин әхлаг нормаларыны ашмаға һазыр олдуғуну, вәтәндашларын террорчу груплашмалара гошулма сәбәбинин билинмәдијини, ҹидди елми әсәрләрин јазылмадығыны етираф едәндән сонра, инкишафымызын јени мәрһәләси һаггында данышырыг…\nАрды вар, амма\nДүнја империализми, бејнәлхалг сионизм, әрәб шејхләри, милли диктаторлар, кор гәрбпәрәстләрин Ислама јөнәли һүҹумлары гаршысында һәгиги Исламы сахта Исламдан сечмәк мәҹбуријјәтиндәјик. ИШИД сахтадыр, Ән-Нусрә сахтадыр, диктатор (Әлијев һөкумәти) вә агрессор (АБШ вә мүттәфигләри) режимләрин јаратдығы дини гурумлар сахтадыр. Бүтүн бу сахта тәсисатлар һәгиги Исламы нүфуздан салмаг, сәһнәдән чыхармаға һесабланыб. Дүнја ики ҹәбһәјә бөлүнүб: АБШ, мүттәфигләри (зүјчүләр дахил олмагла) вә Ислам Мүгавимәти. Ислам Мүгавимәтиндән кәнарда олан бүтүн дини ҝөрүнүшлү, шүарлы фәрдләр вә тәшкилатлар биләрәкдән ја билмәдән дүшмәнә ишләјир. Мүгавимәт кимәсә һүҹум етмир, Ислами дәјәрләрин мүдафиәчисидир. Мүгавимәт физики, мәнәви азғынлыгдан, тәҹавүз, зүлм, тәһгирдән узагдыр. Мүгавимәт Ашура мәктәбидир. Бу мәктәбдә сүнни-шиә ајрысечкилији јохдур. Бу ҝүн ишғал олмуш Гүдсүн, еләҹә дә Фәләстинин симасында сүбута јетиб ки, Әһли-Бејт ардыҹыллары Сүннә Әһлинин ағрыларына биҝанә дејил, һәтта бу јолда ҹанындан кечир.